open-index/open-wikipedia-markdown huggingface dataset:
গোকুল

**গোকুল** হল ভারতের উত্তরপ্রদেশ রাজ্যের মথুরা জেলার অন্তর্গত একটি পুরসভা। এই শহরটি মথুরা শহর থেকে ১৫ কিলোমিটার দক্ষিণ-পূর্বে অবস্থিত। হিন্দুরা বিশ্বাস করেন যে, কৃষ্ণ তার ছেলেবেলা গোকুলে কাটিয়েছিলেন।

## ভূগোল
গোকুল শহরটি অক্ষ-দ্রাঘিমাংশে অবস্থিত এই শহরের গড় উচ্চতা সমুদ্রপৃষ্ঠ থেকে ১৬৩ মিটার (৫৩৪ ফুট)।

## জনপরিসংখ্যান
ভারতের ২০০১ সালের জনগণনা অনুসারে, গোকুল শহরের জনসংখ্যা ৪০৪১। জনসংখ্যার ৫৫% পুরুষ এবং ৪৫% নারী। গোকুলের সাক্ষরতার গড় হার ৬০%। এটি জাতীয় গড়ের (৫৯.৫%) চেয়ে বেশি। পুরুষ সাক্ষরতার হার ৬৮% এবং নারী সাক্ষরতার হার ৪৯%। জনসংখ্যার ১৮% ৮ বছরের কম বয়সী।
## তথ্যসূত্র

বিষয়শ্রেণী:মথুরা জেলার শহর ও নগর
বিষয়শ্রেণী:কৃষ্ণ
বিষয়শ্রেণী:উত্তরপ্রদেশের শহর
শ্রীরাধিকাকৃষ্ণাষ্টক

**শ্রীরাধিকাকৃষ্ণাষ্টক** বা **রাধাষ্টক** হল একটি স্তোত্র। কথিত আছে যে, এই যিনি এই স্তোত্র পাঠ করেন, তিনি রাধার মাধ্যমে কৃষ্ণকে প্রাপ্ত হন। আটটি শ্লোকে নিবদ্ধ বলে এই স্তোত্রটিকে 'অষ্টক' বলা হয়। বৈষ্ণবরা এই স্তোত্র পাঠ করেন। স্বামীনারায়ণ সম্প্রদায়ের অনুগামীরা এই স্তোত্রটি নিত্য পাঠ করেন। কারণ, *[[সৎসঙ্গী জীবন]]* গ্রন্থে এই স্তোত্রটি পাঠ করার উপদেশ দেওয়া হয়েছে। বোচানসবাসী শ্রীঅক্ষর পুরুষোত্তম স্বামীনারায়ণ সংস্থার সদস্যরা এই স্তোত্রটির প্রকৃত সংস্করণটি পাঠ না করে, অন্য একটি সংস্করণ পাঠ করেন। সেটিকে **শ্রীস্বামীনারায়ণাষ্টকম্‌** বলা হয়। এর কারণ, তারা মনে করেন যে, 'বেণু, ব্রজ, বৃন্দাবন, গোপ-গোপী, নন্দ' প্রভৃতি শব্দগুলি স্বামীনারায়ণের সঙ্গে যুক্ত নয়। স্বামীনারায়ণ সম্প্রদায়ের অনুগামীরা অবশ্য মূল স্তোত্রটি নিত্য পাঠ করেন। গুণাতীতানন্দ স্বামী নিজে এই স্তোত্রটি নিত্য পাঠ করতেন এবং *[[সৎসঙ্গী জীবন]]* গ্রন্থে সৎসঙ্গীদের এই স্তোত্রটি নিত্য পাঠ করার উপদেশ দিয়েছেন।

## আরও দেখুন
* কৃষ্ণ
* রাধা
* রাধাকৃষ্ণ

## তথ্যসূত্র

বিষয়শ্রেণী:কৃষ্ণ
বিষয়শ্রেণী:স্বামীনারায়ণ সম্প্রদায়
গোপীনাথ

**গোপীনাথ** (দেবনাগরী: गोपीनाथ) হলেন হিন্দু দেবতা কৃষ্ণের একটি রূপ। তিনি **গোপীনাথজি** বা **গোপীনাথজি মহারাজ** নামেও পরিচিত। গোপীনাথ গোপীদের (গোয়ালিনী) দেবতা। হিন্দু পুরাণ অনুসারে, কৃষ্ণ গোপীদের সঙ্গেই বড়ো হয়েছিলেন।

## তথ্যসূত্র

## বহিঃসংযোগ
*The Original Swaminarayan Sampraday (Gopinathji)

বিষয়শ্রেণী:কৃষ্ণের রূপভেদ
বিষয়শ্রেণী:স্বামীনারায়ণ সম্প্রদায়
বিষয়শ্রেণী:কৃষ্ণের নাম ও উপাধি
বিষয়শ্রেণী:বৈষ্ণব সম্প্রদায়
মদনমোহন

**মদনমোহন** হলেন হিন্দু দেবতা কৃষ্ণের একটি রূপ। কৃষ্ণ এই রূপে সকলকে মুগ্ধ করেন। তাঁর শক্তিস্বরূপা অর্ধাঙ্গিনী রাধাকে মদনমোহনের মোহিনী বলা হয়। তিনি আধ্যাত্মিক জ্ঞান অনুসন্ধানকারীদের কাছে মদনমোহনকে মোহিত করেন। ভগবতী রাধা হলেন ধ্যানের মাধ্যম। তাঁকে ছাড়া কৃষ্ণকে পাওয়া যায় না।

## তথ্যসূত্র

বিষয়শ্রেণী:কৃষ্ণের রূপভেদ
বিষয়শ্রেণী:স্বামীনারায়ণ সম্প্রদায়
পাটিয়ালা শালোয়ার

thumb|পাতিয়ালা শালোয়ার
**পাটিয়ালা শালোয়ার** অথবা **পাতিয়ালা শালোয়ার** (পাট্টিয়ান ওয়ালী শালোয়ার নামেও পরিচিত) হল মহিলাদের একধরনের পাজামা, যার উৎপত্তিস্থল হল পাঞ্জাবের উত্তরাংশে অবস্থিত পাতিয়ালা শহর। আগেকার দিনে পাতিয়ালার রাজাদের রাজপোশাক ছিল এই পাতিয়ালা শালোয়ার। পাতিয়ালার সঙ্গে পাঠানি স্যুটের অনেকটা সাদৃশ্য আছে, পাঠানি স্যুটের নিচের অংশ পাতিয়ালার মতোই ঢিলেঢালা  এবং হাঁটু পর্যন্ত লম্বা টপটি কামিজ নামে পরিচিত। বিগত কয়েক দশক ধরে এই পোশাকটিতে বিভিন্ন রকম নতুন ফ্যাশান আনা হয়েছে এবং এটি পুরুষদের পোশাক থেকে মহিলাদের পোশাকে রূপান্তরিত এবং জনপ্রিয় হয়েছে।

## বর্ণনা

পাতিয়ালা পোশাকটি গরমকালে যথেষ্ট আরামদায়ক এবং স্থায়ী, তাই এটি পাঞ্জাব এবং উত্তরভারতের অধিকাংশ মহিলাদেরই অত্যন্ত পছন্দের। খুবই ঢিলেঢালা এবং ভাঁজে ভাঁজে সেলাই থাকার জন্য এই পোশাকটি চমৎকার আরামদায়ক। এর বিশেষত্ব হল এই সেলাই করা কাপড়ের ভাঁজগুলি নিচের দিকে একত্রিত হয়।
পাতিয়ালা শহরের রাজপরিবারের মানুষরা অসংখ্য ভাঁজযুক্ত এই পাতিয়ালা শালোয়ার পরতেন যা পাতিয়ালা শাহী শালোয়াল নামেও পরিচিত। বর্তমানে পাতিয়ালা শালোয়ার পরিধান করা হয় ঐতিহ্যবাহী পাঞ্জাবী শালোয়ার স্যুটের বিকল্প হিসাবে।
## পাতিয়ালা শালোয়ারের সঙ্গে কামিজ অথবা টপ

পাতিয়ালা শালোয়ার বিভিন্ন ধরনের শার্ট (কামিজ) এর সঙ্গে পরা যায়, যেমন খাটো শার্ট, লম্বা শার্ট ইত্যাদি। বর্তমানে অনেক মেয়ে এশিয়া এবং প্রাশ্চাত্যের মিশ্র রূপ দেওয়ার জন্য পাতিয়ালা শালোয়ারের সঙ্গে টি-শার্টও পরেন। তবে সবচেয়ে প্রচলিত এবং ঐতিহ্যবাহী পোশাক হল পাতিয়ালা শালোয়ার এবং খাটো কামিজ।

## তথ্যসূত্র

বিষয়শ্রেণী:পাঞ্জাবি পোশাক
বিষয়শ্রেণী:ভারতীয় পোশাক
বিষয়শ্রেণী:পাতিয়ালা
পাঞ্জাবী তন্দুর

**পাঞ্জাবী তন্দুর**(গুরুমুখী লিপি:ਤੰਦੂਰ; Shahmukhi:تندور) হল একপ্রকারের মাটির উনুন যা ব্যবহার করা হয় পাঞ্জাবী খাবার বানানোর ক্ষেত্রে। পাঞ্জাব এলাকার ঘরে ঘরে রুটি এবং নান তৈরীর প্রথাগত পদ্ধতি হল তন্দুর উনুন এর ব্যবহার।
পাঞ্জাবের মফস্বল অঞ্চলে তন্দুর উনুন সাধারণ ভাবে প্রচলিত। এই উনুন বিভিন্ন রান্নার ক্ষেত্রেও ব্যবহার করা হয় যেমন-তন্দুর-চিকেন।

## নক্সা

পাঞ্জাবী তন্দুর মাটির তৈরী উনুন যার আকৃতি অনেকটা ঘণ্টার মতো, মাটিতে বসানো এবং কাঠ-কয়লা দিয়ে জ্বালানো হয়। এই উনুনে তাপমাত্রা উৎপন্ন প্রায় ৪৮০ডিগ্রী।
আবার এই উনুন মাটির উপরেও বসানো যায়। সিন্ধু উপত্যকা অঞ্চলে পাঞ্জাবী তন্দুর এর মতো সাদৃশ্যপূর্ন উনুন আবিষ্কৃত হয়েছে। যাইহোক, পাঞ্জাবী তন্দুরের ব্যবহার, অবিভক্ত পাঞ্জাবে পাঞ্জাবী রান্নার সাথে সম্পর্কিত।

## ব্যবহার

পাঞ্জাবীরা প্রথাগত ভাবে পাঞ্জাবী তন্দুর ব্যবহার করত রুটি এবং বিভিন্ন ধরনের মাংসের পদ রান্নার জন্য। এই উনুনের ব্যবহার পাঞ্জাব সংস্কৃতির সাথে ওতপ্রোত ভাবে জড়িত যা পাঞ্জাবী লোকগীতির অংশ। ১৯৪৭ সালে পাঞ্জাব বিভাগের পর, এই উনুন ভারতের অন্যান্য অংশের জনপ্রিয় হয়েছে। পাঞ্জাবীরা পশ্চিম পাঞ্জাব থেকে যখন দিল্লীতে পূনঃর্বাসিত হয়, সেখানেও তারা এই পাঞ্জাবী তন্দুরের ঐতিহ্য বহন করেন।

## পাঞ্জাবী তন্দুর উনুন এবং পাঞ্জাবী ভাটি উনুনের পার্থক্য

পাঞ্জাবী তন্দুর উনুন এবং পাঞ্জাবী ভাটি উনুনের মধ্যে পার্থক্য দেখা যায়। পাঞ্জাবী ভাটি উনুন, যা ইট এবং কাদা মাটি দিয়ে তৈরী এবং একদিক খোলা থাকে। পাঞ্জাবী ভাটিগুলির উপর দিকে একটি ধাতব ঢাকনা দিয়ে বন্ধ করা থাকে এবং একটি চোঙ থাকে, তা দিয়ে ধূয়ো বেরিয়ে যায়।
ভাটিগুলির মাথা কাদামাটি দিয়ে সম্পূর্ণ বন্ধ করা দেওয়া হলে(এই ধরনের উনুন বিপুল পরিমানে রাজস্থানে ব্যবহার করা হয়) সেই ধরনের উনুনকে ভাট্টি বলে এবং এইগুলি মূলতঃ বেশি রান্নার জন্য ব্যবহার করা হয়।

## তথ্যসূত্র

বিষয়শ্রেণী:উনুন
বিষয়শ্রেণী:পাঞ্জাবি সংস্কৃতি
বিষয়শ্রেণী:পাঞ্জাবি রন্ধনশৈলী
কলিসন্তরণোপনিষদ্‌

**কলিসন্তরণোপনিষদ্‌** () বা **কলি-সন্তরণ উপনিষদ** হল হিন্দুধর্মের ১০৮ টি উপনিষদ এর মধ্যে একটি ছোট উপনিষদ।

কৃষ্ণ যজুর্বেদের অন্তর্গত এই উপনিষদে ‘যথা নামে তথা গুণে’ এই উক্তির বর্ণনায় ‘কলিযুগ’ এর দূষ্প্রভাব থেকে ‘তর’ (পার হওয়ার) জন্য অতি সহজ উপায় বর্ণিত হয়েছে। ‘হরি’ নামের মহিমা বর্ননার জন্য একে হরিনামোপনিষদ্ও বলা হয়ে থাকে।নারদ এবং ব্রহ্মার প্রশ্নোত্তর রূপের অবতারণায় এই উপনিষদ্ এর উৎপত্তি। খ্রিস্টীয় ষোড়শ শতাব্দীতে চৈতন্য মহাপ্রভু এটিকে জনপ্রিয় করে তোলেন। এই ছোটো গ্রন্থটিতে তিনটি মাত্র শ্লোক আছে। এই "হরে কৃষ্ণ" মন্ত্রকে 'মহামন্ত্র’ বলে আখ্যায়িত করা হয়েছে। মন্ত্রে "হরে" দ্বারা পরমেশ্বর ভগবান শ্রীকৃষ্ণের অন্তরঙ্গা শক্তি "শ্রীমতি রাধারানী" কে বুঝানো হয়েছে এবং ৮ বার উচ্চারিত হয়েছে। সেই সঙ্গে ভগবান কৃষ্ণ ও রামের নাম চারবার করে উচ্চারিত হয়েছে। এই গ্রন্থের মতে, এই মন্ত্রটি সজোরে উচ্চারণ করলে কলিযুগের সকল কুপ্রভাব কেটে যায়।

## নামকরণ
হিন্দু বিশ্বতত্ত্ব অনুসারে, চার যুগের মধ্যে বর্তমান যুগটি হল কলি যুগ বা কলি।  ‘সন্তরণ’ শব্দের অর্থ ‘সাঁতার কাটা’। গ্রন্থটির নামের অর্থ তাই, যে জ্ঞানের দ্বারা বর্তমান যুগকে সাঁতরে পার হওয়া যায়।

## ইতিহাস
এই ছোট উপনিষদে মাত্র ৩ টি মন্ত্র রয়েছে। নারদ এবং ব্রহ্মার প্রশ্নোত্তর রূপের অবতারণায় এই উপনিষদ্ এর উৎপত্তি। যাতে ‘কলিসন্তরণ’ (কলি যুগের দূষ্প্রভাব হতে বাঁচতে) সহজ উপায়ে ভগবান এর স্মরণ নেওয়া হয়েছে। এই উপনিষদের মূল বিষয় হল ব্রহ্ম (আত্মা) এর উপর যে মায়া নামক আবরণ থাকে, যে মায়ার প্রভাবে ব্রহ্ম সাক্ষাৎকার এর পথে বাঁধা হয়, সেখানে ১৬ নামের মন্ত্র উক্ত মায়াকে দূর করতে সক্ষম। যে মায়া দূর হলে সাধক নিজেকে সেই ব্রহ্ম স্বরূপ জানতে পারে। যেমন মেঘাচ্ছন্ন ‘সূর্য’ বায়ু দ্বারা মেঘ অপসারিত হলে স্বমহিমায় প্রকাশিত হয়ে প্রকট হয়। উপনিষদের শেষে নাম জপের মহিমার সুন্দর বিবরণ দেওয়া হয়েছে যার সাথেই উপনিষদের পরিসমাপ্তিও হয়েছে।

মুক্তিকোপনিষদ্‌ গ্রন্থে ১০৮টি উপনিষদের তালিকায় এই উপনিষদ্‌টির ক্রমসংখ্যা ১০৩।

## তথ্যসূত্র

## গ্রন্থপঞ্জি
* 
* 
* 
* 

## আরও পড়ুন
* A soকলিund recording of the Maha-mantra in Kali Santarana Upanishad, Universitat Pompeu Fabra, (Barcelona, Spain), 18 seconds
* Translated by K. Narayanasvami Aiyar
* Kali Santarana Upanishad,Translation and commentary by Swami Gaurangapada
* Kalisantaranaopanishad, Telugu Rendition
* Kalisantaranaopanishad, Sanskrit Rendition

বিষয়শ্রেণী:উপনিষদ্‌
বিষয়শ্রেণী:বৈষ্ণব ধর্মগ্রন্থ
বিষয়শ্রেণী:নবদ্বীপ
বিষয়শ্রেণী:হিন্দু ধর্মগ্রন্থ
খালিস্তান জিন্দাবাদ বাহিনী

**খালিস্তান জিন্দাবাদ বাহিনী** সংক্ষেপে (KZF) একটি  সংগ্রামী দল, এবং খালিস্তান আন্দোলনের  অংশ, যারা সশস্ত্র সংগ্রামের মাধ্যমে খালিস্তান নামে শিখ জাতির স্বদেশ গঠনের জন্য আন্দোলনরত সংগ্রামী বাহিনী।

## সংগঠন এবং সক্রিয়তা
খালিস্তান জিন্দাবাদ বাহিনীর প্রধান কর্মকর্তা রণজিৎ সিং নীতা, যিনি একজন কাশ্মীরি শিখ। ২০০৮ সালে ভারত সরকার তাকে ভারতের *প্রথম ২০ জন দাগী আসামি* হিসেবে ঘোষণা করে।

বহিনীর শক্তি এবং স্ট্রাইকিং ক্ষমতা এখনও অজানা, কিন্তু বলা হয় যে খালিস্তান জিন্দাবাদ বাহিনীটি কাশ্মীরের অন্যান্য জঙ্গি গোষ্ঠীগুলোকে সহায়তার জন্য গঠন করা হয়। ২০০৫ সালের ডিসেম্বরে ইউরোপীয় সংঘ ও সংঘের ২৫টি সদস্য রাষ্ট্র খালিস্তান জিন্দাবাদ বাহিনীটিকে একটি সন্ত্রাসী সংগঠন হিসেব শ্রেণীভুক্ত করে। এক প্রতিবেদনে বলা হয় যে, "খালিস্তান জিন্দাবাদ বাহিনী ২০০৮ সাল পর্যন্ত সক্রিয় ছিল"।

মে, ২০০৯ সালে অস্ট্রিয়ার ভিয়েনায় গুরুদুয়ারা নানাকসরে পরিচালিত আক্রমণে খালিস্তান জিন্দাবাদ বাহিনীর সম্পৃক্ততার বিষয়ে দাবী করার পাশাপাশি অস্বীকার করা হয়।
এতে ডেরা সাচ খন্দের নেতা রামা নন্দ নিহত হন ও ১৭জন আহত হয়। এ ঘটনার প্রেক্ষিতে ভারতের উত্তরাংশে ব্যাপক দাঙ্গা ছড়িয়ে পড়েছিল।

## তথ্যসূত্র

বিষয়শ্রেণী:শিখ ধর্মের সঙ্গে যুক্ত দায়িত্বপ্রাপ্ত সন্ত্রাসী সংগঠন
বিষয়শ্রেণী:জাতীয় মুক্তি আন্দোলন
বিষয়শ্রেণী:ইউরোপীয় সংঘ দ্বারা সন্ত্রাসী হিসেবে মনোনীত সংগঠন
বিষয়শ্রেণী:ভারতে সন্ত্রাসী হিসেবে মনোনীত সংগঠন
বিষয়শ্রেণী:এশিয়ায় সন্ত্রাসী হিসেবে মনোনীত সংগঠন
বিষয়শ্রেণী:শিখ সন্ত্রাসবাদ
বিষয়শ্রেণী:জাতীয় স্বাধীনতা আন্দোলন
বিষয়শ্রেণী:হিন্দুবিদ্বেষী মনোভাব
বিষয়শ্রেণী:ভারত কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:এশিয়া ভিত্তিক সন্ত্রাসী হিসাবে চিহ্নিত সংগঠন
ঊর্মিলা শ্রাবন্তী কর

**ঊর্মিলা শ্রাবন্তী কর** (জন্ম ১৮ জুলাই ১৯৯০, টাঙ্গাইল) বাংলাদেশের একজন মডেল, অভিনেত্রী। ২০০৯ সালে *[[লাক্স-চ্যানেল আই সুপারস্টার]]* প্রতিযোগিতায় তিনি পঞ্চম-স্থান লাভ করেন। এই প্রতিযোগিতার মধ্য দিয়েই মিডিয়ায় তার পথ চলা শুরু হয়।

## প্রাথমিক জীবন
১৯৯০ সালের ১৮ জুলাই তিনি টাঙ্গাইলে জন্মগ্রহণ করেন। তার বাবা মৃত অবসরপ্রাপ্ত কর্নেল অনন্ত কর ও মা তৃপ্তী কর। দুই বোন এবং এক ভাইয়ের মধ্যে তিনি দ্বিতীয়। তিনি মাধ্যমিক ও উচ্চমাধ্যমিক পাশ করেছেন চট্টগ্রাম ক্যান্টনমেন্ট পাবলিক স্কুল এন্ড কলেজ থেকে। পরে চট্টগ্রাম বিশ্ববিদ্যালয়ে আইন বিষয়ে স্নাতক সম্পূর্ণ করেন। উর্মিলা ছোটবেলা থেকেই গান শিখেছেন। রবীন্দ্রসংগীতের ওপর ছায়ানট থেকে ডিপ্লোমা করেছেন।

## কর্মজীবন
ঊর্মিলা তার কর্মজীবন শুরু করেন ছোট পর্দার মাধ্যমে। টিভি নাটকে ব্যস্ত শিল্পীদের মধ্যে অন্যতম একজন ঊর্মিলা। ২০১০ সালে তাহের শিপনের নির্দেশনায় জটিল প্রেম নামের একটি নাটকে প্রথম অভিনয় করেন। তিনি বিজ্ঞাপনে মডেলিং করেছেন। সিটিসেল জুম আলট্রা, ডানো, মেরিল বেবি লোশন, বাংলা লায়ন ওয়াইম্যাক্সসহ একাধিক বিজ্ঞাপনে মডেল হয়েছেন।

## নাটক
;এক-পর্বের নাটক

* জটিল প্রেম (২০১০)
* মেহমান’ ও রেদওয়ান রনির
* চলো সবাই ডায়েট করি
* সোনার শিকল
* মানিব্যাগ
* চিরকুট
* বৌ কিডন্যাপ
* ভালোবাসার ইতিবৃত্ত
* মাকড়শার জাল
* তুমি মোরে ভুলাইসো
* সার্কেল
* একজন মিমির গল্প
* যোগফল একই
* সম্পর্কের নবায়ন
* সম্পর্কের গল্প
* তাইলে সেই কথাই রইলো
* তবে তাই হোক (২০১৭)

## ধারাবাহিক নাটক

* মমতাজ মহল
* নূরজাহান
* বোয়িং ৭৫৭
* নাগরিক
* ইডিয়টস
* শূন্য সমীকরণ
* অচেনা প্রতিবিম্ব
* অঘটনঘটনপটীয়সী
* বিহাইন্ড দ্যা ট্র্যাপ (২০১৪)
* সানফ্লাওয়ার (২০১৬)
* আয়নাবাজি (২০১৭)
* ভেগাবন্ড
* আস্থা
* বেটার হাফ
* কর্পোরেট
* টাইম
* মেঘে ঢাকা শহর
* একঝাঁক মৃত জোনাকি
* থ্রি সিস্টার্স
* বউ-বিবি-বেগম (২০১৭)

## চলচ্চিত্র

# ফ্রম বাংলাদেশ

## ব্যক্তিজীবন
ঊর্মিলা জয়দেব সিনহা রায় নামে এক ব্যাংক কর্মকর্তাকে বিয়ে করেন। ২০১৪ সালের ১৭ অক্টোবর তাদের আশীর্বাদ হয় তার পরে ২০১৫ সালের এপ্রিল এ তাদের বিয়ে হয়। 
## তথ্যসূত্র

## বহিঃসংযোগ
* 

বিষয়শ্রেণী:১৯৯০-এ জন্ম
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী মডেল
বিষয়শ্রেণী:বাঙালি নারী মডেল
বিষয়শ্রেণী:বাংলাদেশী হিন্দু
বিষয়শ্রেণী:বাঙালি হিন্দু
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম ক্যান্টনমেন্ট পাবলিক কলেজের প্রাক্তন শিক্ষার্থী
বিষয়শ্রেণী:বাংলাদেশী অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:টাঙ্গাইল জেলার ব্যক্তি
পাঞ্জিরি

**পাঞ্জিরি** বা **আটা ভাজা/ভাজি** পাঞ্জাব অঞ্চলের পাকিস্তানি এবং ভারতীয় ঋতু প্রধান খাবার, যেটি একটি পুষ্টিকর সম্পূরক হিসাবে গণ্য করা হয়। বাংলাদেশের কুমিল্লা অঞ্চলে একে **আটার লুচি** নামে ডাকা হয়। এটি গমের আটা, চিনি এবং ভাজা ঘি থেকে তৈরি করা হয়, যার মধ্যে প্রচুর পরিমাণে শুকনো ফল, ভেষজ গঁদ মেশান হয়। এটি সাধারণত শীতকালে ঠান্ডা দূর করতে খাওয়া হয়। পাঞ্জিরি গরম খাবার হিসেবে বিবেচনা করা হয় এবং স্তন্য দুগ্ধ উৎপাদনে এটি সাহায্য করে, তাই পাঞ্জিরি, নবজাতক/জাতিকার মাকে খাওয়ান হয়।
এটা প্রাচীন কালে হিন্দুরা হাজার হাজার বছর ধরে ব্যবহার করেছেন, বহু শতাব্দী পরে শিখরা ব্যবহার করতে আরম্ভ করেন। পূজার প্রসাদ হিসাবেও পাঞ্জিরি ব্যবহৃত হয়।

## উপকরণ

## রন্ধন প্রণালী
* মোটা কড়াইতে ৫০০ গ্রাম  ঘি গরম করতে হবে।
* একের পর এক শুকনো ফলগুলি সোনালি-বাদামী হওয়া অবধি ভাজতে হবে। প্রথমে বাদাম, কাজু বাদাম, আখরোট,পেস্তা, মাখানা এবং শেষে মগজ(খরমুজের ছাড়ান বীজ)। কাগজে অতিরিক্ত তেল বার করে দেবার জন্য সরিয়ে রাখতে হবে।
* ওই একই ঘিতে পলাশ ভেজে নিতে হবে।
* এরপর নারকেল কুচিগুলি ভেজে নিতে হবে।
* খরমুজার দানা ছাড়া সমস্ত ভাজা শুকনো ফলগুলি মোটামুটি গুঁড়ো করতে হবে। একটি বড়ো প্যানে শুকনো ফল গুড়ো, নারকেল কুচি ও মগজ মিশিয়ে রেখে দিতে হবে। পলাশকেও মিহি গুড়ো করে সরিয়ে রাখতে হবে।
* বাকী ঘিতে আটাকে রোস্ট করতে হবে সোনালি রঙের হওয়া পর্যন্ত এবং যতক্ষণ না ঘি আটার থেকে আলাদা হয়ে যায়।
* আঁচ কম করে গুঁড়ানো গঁদের ক্রিস্টালগুলিকে ভাজা আটার ওপর ছড়িয়ে দিতে হবে, যতক্ষণ না ক্রিস্টালগুলি ফেপে ওঠে ও চড়চড় করা বন্ধ হয়।
* সটের গুড়ো ও জোয়ান ভাজা আটার মধ্যে মিশিয়ে,সমস্ত মিশ্রণটিকে নাড়তে হবে, যতক্ষণ সমস্ত উপকরণগুলি ভাল করে মিশে যায়।
* আঁচ বন্ধ করে মিশ্রণটি আরও ৫-১০ মিনিট নাড়তে হবে।
* এবার শুকনো ফল গুঁড়ো,মগজ,চিনি এবং পলাশ, ভাজা আটার মিশ্রণের সঙ্গে ভাল করে মেশাতে হবে। মিশ্রণটি বড় পাত্রে রেখে ঠাণ্ডা করতে হবে। 
* মিশ্রণটি এয়ারটাইট পাত্রে ভরে রাখতে হবে।

## আরো দেখুন
*পাঞ্জাবী রন্ধনপ্রণালী
*ভারতীয় রন্ধনপ্রণালী

## তথ্যসূত্র

* Panjiri 

বিষয়শ্রেণী:মিষ্টান্ন
বিষয়শ্রেণী:ভারতীয় মিষ্টান্ন
বিষয়শ্রেণী:পাঞ্জাবি সংস্কৃতি
বিষয়শ্রেণী:পাঞ্জাবি রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:পাকিস্তানি রন্ধনশৈলী
বিষয়শ্রেণী:গুজরাতি রন্ধনশৈলী
বিষয়শ্রেণী:রাজস্থানি রন্ধনশৈলী
বিষয়শ্রেণী:উত্তরপ্রদেশী রন্ধনশৈলী
বিষয়শ্রেণী:কুমিল্লা
বঙাল পুখুরী

**বঙাল পুখুরী** (;  ) অসমের যোরহাট জেলায় অবস্থিত একটি ঐতিহাসিক পুকুর। এই পুকুরটি যোরহাট নগরের ন-আলির নিকটে অবস্থিত । 
## ইতিহাস
বদন বরফুকন আহোম সাম্রাজ্যের কর্মকর্তা ছিলেন। তিনি নিজস্বার্থ পূরণের জন্য মায়ানমার থেকে সৈন্য এনে সাধারণ প্রজাদের উপর অত্যাচার করতেন।  বদন বরফুকন এই পুকুরে স্নান করার সময় রুপসিং বঙাল সুযোগ পেয়ে তাকে হত্যা করে।  হত্যা করার জন্য তিনি পুরস্কার হিসেবে নগদ ধন পান। এই ধন ব্যবহার করে তিনি পুকুরটি পুনরায় খনন করে আধুনিকীরন করান।

বঙাল পুকুরের জল লোকে ব্যবহার করেন না। কারণ মানুষ হত্যা করে প্রাপ্ত ধন দ্বারা এই পুকুর পুনরায় খনন করা হয়েছিল।

## তথ্যসূত্র

বিষয়শ্রেণী:ভারতের জলরাশি
বিষয়শ্রেণী:যোরহাটের দর্শনীয় স্থান
বিসপন্থী

**বিসপন্থী** বা **বিসা পন্থ** হল একটি দিগম্বর জৈন সম্প্রদায়। অপর সম্প্রদায়টির নাম তেরাপন্থী। 
 
প্রথাগতভাবে, জৈনরা দুটি প্রধান সম্প্রদায়ে বিভক্ত। যথা, দিগম্বর ও শ্বেতাম্বর। এই দুই সম্প্রদায় আবার বিভিন্ন উপসম্প্রদায়ে বিভক্ত। দিগম্বর তেরাপন্থ সম্প্রদায় মোক্ষের ১৩টি পথ নির্দেশ করে। অন্যদিকে অন্যদিকে বিসপন্থীরা ২০টি পথ নির্দেশ করে থাকে।

বিংশ শতাব্দীর কয়েকজন বিশিষ্ট বিসপন্থী ধর্মগুরু হলেন আচার্য প্রথমাচার্য চারিত্র্য চক্রবর্তী শান্তিসাগর, আচার্য সুবলসাগর, আচার্য সন্মতিসাগর, আচার্য বিদ্যানন্দ, আচার্য বর্ধমানসাগর, আচার্য বিশুদসাগর ও আর্যিকা জ্ঞানমতী।

## তথ্যসূত্র

বিষয়শ্রেণী:জৈন সম্প্রদায়
ঋত্বিকা সেন

**ঋত্বিকা সেন** একজন ভারতীয় বাঙালি চলচ্চিত্র অভিনেত্রী। ২০১২ সালে ১০০% লাভ চলচ্চিত্রের মধ্য দিয়ে বাংলা চলচ্চিত্র জগতে আত্মপ্রকাশ করেন।২০১৪ সালে রাজ চক্রবর্তী পরিচালিত বরবাদ চলচ্চিত্রে বনি সেনগুপ্তের বিপরীতে অভিনয় করে সকলের নজরে আসেন ও চলচ্চিত্রটি ব্যবসায়ীক ভাবে সফল হয়। এর পর তিনি ২০১৫ সালে আরশিনগর চলচ্চিত্রে অভিনয় করেন। তিনি "কলকাতা টাইমস" দ্বারা তৈরি "সর্বাধিক কাঙ্ক্ষিত নারী ২০১৫"-এর তালিকায় ছিলেন। অভিনয়ের পাশাপাশি তিনি গানও গেয়ে থাকেন।

## প্রথম জীবন
১৯৯৭ সালের ৫ ডিসেম্বর কলকাতায় তার জন্ম। তিনি কলকাতার একটি কনভেন্ট স্কুলে অষ্টম শ্রেণী পর্যন্ত পড়াশোনা করেন। এরপর তিনি ইন্দিরা গান্ধি মেমোরিয়াল স্কুলে ভর্তি হন। তিনি বেহালার একটি বেসরকারি কলেজে বিবিএ পড়ছেন। 

## কর্মজীবন
২০১০ সালে রবি কিনাগীর ‘ওয়ান্টেড (২০১০-এর চলচ্চিত্র)’ এ তিনি শিশুশিল্পী হিসেবে অভিনয় করেন। দ্বিতীয় শ্রেণিতে পড়ার সময় ২০০৯ সালে তিনি স্টার জলসার বউ কথা কও ধারাবাহিকে মিলি চরিত্রে অভিনয় করে জনপ্রিয় হন । ২০১২ সালে '১০০% লাভ' চলচ্চিত্রের ঋত্বিকা সেন চলচ্চিত্রশিল্পে যাত্রা শুরু করেন। এই চলচ্চিত্রে তিনি জিত এবং কোয়েল মল্লিকের সাথে একটি শিশু অভিনেত্রী হিসাবে অভিনয় করেছিলেন। একই বছরে দেব ও পূজা বসের সঙ্গে 'চ্যালেঞ্জ ২' চলচ্চিত্রে ঋত্বিকা উপস্থিত ছিলেন। ২০১৪ সালে রাজ চক্রবর্তী পরিচালিত চলচ্চিত্র 'বরবাদ' চলচ্চিত্রে তিনি মূল ভূমিকায় অভিনয় করেন। একই বছরে, ঋতিকা অভিনীত 'মাসুম' চলচ্চিত্র মুক্তি পায় প্রেক্ষাগৃহে।

২০১৫ সালের পর, তিনি দেবের সাথে 'আর্শিনগর' চলচ্চিত্রে ক্যারিয়ারের সাফল্য অর্জন করেন। সিনেমা বক্স অফিসে হিট ছিল এবং অভিনেত্রী সমালোচকদের এবং দর্শকদের কাছ থেকে ইতিবাচক প্রচার পেয়েছিলেন। তিনি বাংলাদেশী চলচ্চিত্র 'গদ্দার' তে অভিনয় করবেন যা বাংলাদেশ ও ভারতের যৌথ উদ্যোগী নির্মিত চলচ্চিত্র।এরপর অনেক বাণিজ্যিক সিনেমায় অভিনয় করেন তিনি। তার সর্বশেষ মুক্তি প্রাপ্ত সিনেমা ‘মিস কল’ । এছাড়া দক্ষিণ ভারতের মালয়ালম, তামিল সিনেমায় তিনি অভিনয় করছেন। 

সিনেমায় অভিনয়ের পূর্বে তিনি সম্প্রতি তিনি জুবিন গাৰ্গ এর গাওয়া একটি মিউজিক ভিডিওতে সম্রাট মুখোপাধ্যায়ের সাথে অভিনয় করেছেন।

## চলচ্চিত্র তালিকা

## তথ্যসূত্র

*

## বহিঃসংযোগ
* 
* 
* 

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:বাঙালি হিন্দু
বিষয়শ্রেণী:ভারতীয় অভিনেত্রী
বিষয়শ্রেণী:কলকাতার নারী মডেল
বিষয়শ্রেণী:কলকাতার অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:১৯৯৮-এ জন্ম
বিষয়শ্রেণী:১৯৯১-এ জন্ম
দেউল (স্থাপত্য)

**দেউল** হল বঙ্গ অঞ্চলের একটি মন্দির স্থাপত্যশৈলী। বাংলার সবথেকে আগের মন্দিরগুলোর মধ্যে  **দেউল** অন্যতম। খ্রিস্টিয় ৬ষ্ঠ থেকে ১০ম শতাব্দীর মধ্যবর্তী কোনও এক সময়ে দেউল শিল্পরীতির বিকাশ ঘটে। এরপর মুসলিম শাসনেঁর পর অন্ত-মধ্য যুগে বাংলায় দেউল শিল্পে এক নবজাগরণ আসে।  খ্রিস্টীয় ১৬শ-১৯শ শতাব্দী পর্যন্ত এই শৈলীর মন্দির নির্মিত হয়েছে। বাংলায় চালা শিল্পরীতি স্থানীয় মানুষের আপন হলেও পঞ্চদশ শতকের দ্বিতীয়ার্ধ থেকে ১৬ শতকের মধ্যে দেউল স্থাপত্য রীতির প্রভূত উন্নতি হয়। পরবর্তীকালে নির্মিত এই শৈলীর মন্দিরগুলি ছিল সাধারণত ছোটো এবং ইসলামি স্থাপত্যের বৈশিষ্ট্যসম্পন্ন। একরত্ন মন্দিরের চূড়াগুলি দেউল শৈলীর অনুরূপ। পঞ্চরত্ন ও নবরত্ন মন্দিরের কেন্দ্রীয় চূড়াগুলিও দেউল শৈলীর অনুরূপ।

## প্রকারভেদ
ডেভিড ম্যাকাচন বাংলার মন্দিরসমূহকে চারটি শ্রেণিতে ভাগ করেন যার একটি হচ্ছে দেউল মন্দির।

দেউলকে আরও তিন ভাগে ভাগ করা যায়।
* রেখা দেউল
* পিড়া দেউল
* বেগুনিয়া

## রেখা দেউল
মুসলিম পূর্ববর্তী যুগের বাংলার মন্দিরগুলোর মধ্যে কিছু দেউল মন্দির এখনও ভালো ভাবে টিকে  আছে। তাদের মধ্যে বরাকরের সিদ্ধেশ্বরী মন্দির অন্যতম।

## পীঢ়া দেউল
মুঘল পূর্ববর্তী যুগে আরও একটি বিশেষ ধরনের মন্দির স্থাপত্যের নিদর্শন বাংলায় দেখা যায়। সেখানে তল বিশিষ্ঠ পিরামিডের মত কিছু মন্দির দেখা যায়। এদের **পীরা দেউল** বা **ভদ্র দেউল** বলে। পরবর্তিতে রেখা দেউলের সাথে পীরা দেউল মিশিয়ে আরও কিছু মন্দির গড়ে ওঠে।

## বেগুনিয়া
*মূল নিবন্ধ: [[বেগুনিয়া (বাংলার মন্দির স্থাপত্য)|বেগুনিয়া]]*

বরাকরে দামোদর নদের প্রায় কোল ঘেঁষে চারটি মন্দির একত্রে বেগুনিয়া নামে পরিচিত।  সুপ্রাচীন-ঐতিহাসিক, নান্দনিক এবং অপরিসীম প্রত্নতাত্ত্বিক মূল্যের নিদর্শন এই মন্দিরগুলি।আগে মোট ৫টি মন্দির ছিল। বর্তমানে চারটি অপূর্ব সুন্দর পাথরের দেউল অবশিষ্ট, এদের একত্রে সিদ্ধেশ্বর মন্দির বলা হয়। তৃতীয় মন্দিরটি পশ্চিমমুখী, বাকিগুলো সব পূর্বমুখী। চতুর্থ মন্দিরটি বাংলার সর্বপ্রাচীন দেউল স্থাপত্য।

## চিত্র সম্ভার


চিত্র:Jatar Deul - WB.jpg|জটার দেউল, পশ্চিমবঙ্গ
চিত্র:Deul (Temple of Ichai Ghosh).jpg|ইছাই-ঘোষ-মন্দির,পশ্চিমবঙ্গ
File:Deul at Banda, Purulia WLM2016-0207.jpg|thumb|পুরুলিয়ার বান্দার দেউল


## আরও দেখুন
* বেগুনিয়া
* বাংলার মন্দির স্থাপত্য

## তথ্যসূত্র

## বহিঃসংযোগ
*

বিষয়শ্রেণী:হিন্দু মন্দির
বিষয়শ্রেণী:বঙ্গীয় স্থাপত্য
বিষয়শ্রেণী:হিন্দু মন্দির স্থাপত্য
খেলারাম চক্রবর্তী

**খেলারাম চক্রবর্তী** (খ্রিস্টীয় ১৬শ শতাব্দী) ছিলেন একজন বাঙালি কবি। তাকে ধর্মমঙ্গল কাব্যের আদি কবি মনে করা হয়।  তার অপর কাব্য *গৌরকাব্য* বর্তমানে খণ্ডিত আকারে পাওয়া যায়। এই কাব্যটি ১৫২৭ সালে রচিত। ইতিহাসবিদেরা মনে করেন, তিনি অধুনা ভারতের পশ্চিমবঙ্গ রাজ্যের হুগলি জেলার অন্তর্গত আরামবাগের কাছে বদনগঞ্জ গ্রামে বাস করতেন।

## তথ্যসূত্র

----

বিষয়শ্রেণী:১৬শ শতাব্দীর বাঙালি কবি
বিষয়শ্রেণী:বাঙালি কবি
বিষয়শ্রেণী:হুগলি জেলার ব্যক্তি
বিষয়শ্রেণী:বাঙালি পুরুষ কবি
বিষয়শ্রেণী:বাঙালি হিন্দু
বিষয়শ্রেণী:বাংলা ভাষার লেখক
বিষয়শ্রেণী:পশ্চিমবঙ্গের কবি
ঠেঙ্গাল ভবন

**ঠেঙ্গাল ভবন** (;) অসমের যোরহাট জেলায় অবস্থিত একটি প্রাচীন ভবণ। ১৯৩৫ সনের ১২ আগস্ট তারিখে এখান থেকেই প্রথম অসমীয়া দৈনিক খবরের কাগজ *দৈনিক বাতরি* প্রকাশিত করা হয়েছিল।  প্রথম সম্পাদক ছিলেন নীলমণি ফুকন। বর্তমান ভবনটি অতিথিশালায় পরিবর্তন করা হয়েছে। 
## ইতিহাস
রায়বাহাদুর শিবপ্রসাদ বরুড়া ১৮৮০ দশকে ঠেঙ্গাল ভবন নির্মাণ করেন। ১৯২৯ সনে এখানে একটি ছাপাশালা স্থাপন করে সাপ্তাহিক খবরের কাগজ প্রকাশ করা হয়। ১৯৩৫ সনের ১২ আগস্ট তারিখে এখান থেকেই প্রথম অসমীয়া দৈনিক খবরের কাগজ দৈনিক বাতরি প্রকাশিত করা হয়।
## গ্যালারি



File:Thengal Manor item.jpg
File:Thengal Manor Front.jpg|
File:Thengal Manor Cock.jpg|


 
## তথ্যসূত্র
আজমল খান পার্ক

**আজমল খান পার্ক** হল ভারতের রাজধানী নয়াদিল্লি শহরের করোল বাগ অঞ্চলের কেন্দ্রীয় অংশে অবস্থিত একটি শহরস্থ উদ্যান। ৫ একর আয়তনের উদ্যানটি ১৯২১ সালে খুলে দেওয়া হয়েছিল। উদ্যানটি বিশিষ্ট স্বাধীনতা সংগ্রামী তথা ইউনানি ঔষধ চিকিৎসক হাকিম আজমল খানের (১৮৬৮-১৯২৭) নামাঙ্কিত।  এই উদ্যানের পাশেই হাকিম আজমল খান প্রতিষ্ঠিত তিব্বিয়া কলেজ অবস্থিত।

এই উদ্যানের কেন্দ্রস্থলে হাকিম আজমল খানের একটি মূর্তি রয়েছে। এর পাশে দিল্লি পর্যটন ও পরিবহন উন্নয়ন পর্ষদ একটি মিউজিক্যাল ফাউন্টেন স্থাপন করেছে। এই উদ্যানটি রাজনৈতিক সমাবেশের একটি জনপ্রিয় স্থান। এখানে ২০,০০০ লোক সমবেত হতে পারে।

## তথ্যসূত্র

বিষয়শ্রেণী:নয়াদিল্লি
বিষয়শ্রেণী:দিল্লির উদ্যান
বিষয়শ্রেণী:১৯২১-এ ভারতে প্রতিষ্ঠিত
বুদ্ধ জয়ন্তী স্মারক পার্ক

**বুদ্ধ জয়ন্তী স্মারক পার্ক** হল ভারতের রাজধানী নতুন দিল্লি শহরের দিল্লি শৈলশিরার দক্ষিণে অবস্থিত একটি উদ্যান। এই উদ্যানটি গৌতম বুদ্ধের ২৫০০তম জন্মজয়ন্তী উপলক্ষ্যে নির্মিত হয়। ১৯৬৪ সালের ২৫ অক্টোবর ভারতের তৎকালীন প্রধানমন্ত্রী লালবাহাদুর শাস্ত্রী শ্রীলঙ্কা থেকে আনীত বোধিবৃক্ষের একটি চারা এই উদ্যানে রোপণ করেন। উদ্যানের মধ্যে একটি কৃত্রিম দ্বীপে এক প্যাভিলিয়নে বুদ্ধের একটি মূর্তি রয়েছে। ১৯৯৩ সালে চতুর্দশ দলাই লামা এটি উৎসর্গ করেন। প্রতি বছর মে মাসে বৈশাখ পূর্ণিমায় এই উদ্যানে বুদ্ধ জয়ন্তী উদযাপিত হয়।

## তথ্যসূত্র

বিষয়শ্রেণী:দিল্লির উদ্যান
বিষয়শ্রেণী:বুদ্ধ মূর্তি
বিষয়শ্রেণী:দিল্লির স্মারক স্থল
ভারতীয় পাঞ্জাবের উৎসব ও মেলার তালিকা

পাঞ্জাবে সারা বছর ধরে অনেকগুলো মেলা এবং উৎসবের আয়োজন করা হয়ে থাকে। নিম্নে তারা মধ্যে থেকে কয়েকটি উল্লেখ করা হল:

## মেলা
### রওজা শরিফ উর্স
রওজা শরিফ উর্স একটি মেলা যা সুফি সাধক শেখ আহমেদ ফারুকীর স্মরণে পালন করা হয় যিনি খাজা বাক্বী বিল্লাহর একজন সুপ্রসিদ্ধ শিষ্য ছিলেন। মেলাটির আয়োজন করা হয় ফতেহগড় সাহিবের পাঠান রোড এলাকাজুড়ে।

### জোর মেলা

বার্ষিক তিন দিনের এই মেলাটি সাহেবজাদা জোরাওয়ার সিং ও ফতেহ সিং-এর স্মরণে ফতেহগড় সাহিবের একটি গুরুদ্বারে অনুষ্ঠিত হয়। মেলায় তিন দিনব্যাপী শিখ-ক্রীড়া এবং শোভাযাত্রা ইত্যাদির প্রদর্শন করা হয়।

### [[ভাটিণ্ডা]] বিরাসত মেলা
মেলাটি জয়পাল থিম গ্রামে, ভাটিণ্ডা ক্রীড়া স্টেডিয়ামে আয়জম করা হয়। মেলাটিতে বিশেষত পাঞ্জাবের ঐতিহ্যবাহী সংস্কৃতিকে তুলে ধরা হয়। এছাড়াও মেলাটির সাথে, গুরুদ্বার হাজী বেত থেকে জয়পালগড় গ্রাম পর্যন্ত ঐতিহ্যবাহী পদযাত্রাও জড়িত।

### বৈশাখী
বৈশালীর সময় পাঞ্জাবের বিভিন্ন স্থানে মেলার আয়োজন করা হয়।

### মাঘী মেলা
মুক্তসরে আয়োজিত মাঘী মেলা তিন দিন যাবত উৎযাপন করা হয়।

### বাবা শেখ ফরিদ আগমান
বাবা ফরিদ, একজন সুফি শাধক যিনি ১২ শতাব্দী নাগাদ ফরিদকোটে আগমন করেন; "ফরিদকোট" নামটিও তাঁর নামানুসারে রাখা হয়। এই মেলাটি ফরিদকোটের *তিল্লা বাবা ফরিদ গুরুদ্বারে* অনুষ্ঠিত হয়; যেখানে সাংস্কৃতিক সহ বিভিন্ন ক্রীড়ার আয়োজন করা হয়ে থাকে।

মেলাটি ১৯শে সেপ্টেম্বর থেকে ২৩শে সেপ্টেম্বরের মধ্যে অনুষ্ঠিত হয়।

### বসন্তের ঘুড়ি উৎসব

স্থানীয় ঘুড়ি মেলা বসন্তের সময় বিভিন্ন স্থানে আয়োজন করা হয়। বসন্ত পঞ্চমীর এই মেলাটি দেশীয় রাজ্য, কাপুরথালার মহারাজ জগজিৎ সিং আজ থেকে ৯৯ বছর আগে শুরু করে। মেলাটিতে লোকজন সধারণত হলুদ কাপড় ও পাগড়ি পরে শালিমার বাগে উপস্থিত হয়।

## উৎসব
### কিলা রাইপুর ক্রীড়া উৎসব

### পাটিয়ালা ঐতিহ্য উৎসব

### [[রূপনগর]] ঐতিহ্য উৎসব

### কাপুরথালা ঐতিহ্য উৎসব

### অমৃতসর ঐতিহ্য উৎসব

### হরিবল্লভ সংগীত উৎসব

## তথ্যসূত্র

বিষয়শ্রেণী:ভারতের উৎসব
বিষয়শ্রেণী:পাঞ্জাবের উৎসব
পাঞ্জাব
পাঞ্জাব
বিষয়শ্রেণী:ভারতে উৎসবের তালিকা
গজপন্থ

**গজপন্থ** হল নাসিক জৈন মন্দিরের কাছে অবস্থিত একটি জৈন তীর্থস্থান ('সিদ্ধকক্ষেত্র')। এটি ভারতের মহারাষ্ট্র রাজ্যের নাসিক জেলার অন্তর্গত মাসরুল গ্রামে অবস্থিত। গ্রামটি নাসিক রোড রেল স্টেশন থেকে  দূরে একটি  উঁচু খাড়া পাহাড়ের ঢালে অবস্থিত। একটি কালো পাথরের সিঁড়ি বেয়ে এই তীর্থে পৌঁছাতে হয়। এই সিঁড়ি সরাসরি মন্দিরে পৌঁছে দেয়। পাহাড়টিতে ৪৫০টি ধাপ, 'চামার লেনি' নামে পরিচিত তিনটি গুহা এবং জৈন দিগম্বর সম্প্রদায়ের অনেকগুলি মন্দির রয়েছে। এছাড়া এই পাহাড়ে সমবসরণ (তীর্থঙ্করদের স্বর্গীয় প্রচার ভবন) চিত্র সংবলিত একটি ভাস্কর্যও রয়েছে।
## কিংবদন্তি
জৈন বিশ্বতত্ত্ব অনুসারে, সাতজন বলভদ্র (বীরপুরুষ) এই স্থানে মোক্ষ লাভ করেছিলেন। এঁরা হলেন বিজয়, অচল, সুধর্ম, সুপ্রভ, নন্দী, নন্দীমিত্র ও সুদর্শন। জৈনরা বিশ্বাস করেন, এই সন্তেরা মোক্ষলাভের এই স্থান থেকে আট কোটি যাদব রাজাকে নিয়ে গিয়েছিলেন। জৈনরা আরও মনে করেন যে, অনেক জৈন সন্ন্যাসী (শাধু) এখানে মোক্ষ লাভ করেছেন।

## তথ্যসূত্র

## বহিঃশংযোগ
* Jaindata.com

বিষয়শ্রেণী:জৈন তীর্থস্থান
বিষয়শ্রেণী:মহারাষ্ট্রের জৈন মন্দির
সৌদ ইবনে মুহাম্মদ ইবনে মুকরিন

শেখ **সৌদ ইবনে মুহাম্মদ ইবনে মুকরিন** (মৃত্যু: ১৭২৫) ছিলেন আল সৌদ রাজবংশের প্রথম পূর্বপুরুষ।

আধুনিক রিয়াদ শহরের নিকটবর্তী দিরিয়া শহরে আল-সৌদের উদ্ভব ঘটে। ১৬শ শতাব্দীর প্রথমদিকে সৌদ ইবনে মুহাম্মদ এখানে বসতি স্থাপন করেন। পরবর্তীতে এটি ছোট শহরে পরিণত হয় এবং আল-সৌদ এর নেতৃত্ব লাভ করে।

তার মৃত্যুর দুই দশক পরে তার পুত্র মুহাম্মদ বিন সৌদের সাথে মুহাম্মদ ইবনে আবদুল ওয়াহাবের সন্ধি হয়। মুহাম্মদ বিন সৌদ প্রথম সৌদি রাষ্ট্র দিরিয়া আমিরাত প্রতিষ্ঠা করেছিলেন।

## তথ্যসূত্র

বিষয়শ্রেণী:১৭২৫-এ মৃত্যু
বিষয়শ্রেণী:আল সৌদ
বিষয়শ্রেণী:১৭শ শতাব্দীর আরব ব্যক্তি
বিষয়শ্রেণী:১৮শ শতাব্দীর আরব ব্যক্তি
মুহাম্মদ বিন সৌদ

**মুহাম্মদ বিন সৌদ** (; মৃত্যু ১৭৬৫) ছিলেন দিরিয়ার আমির এবং প্রথম সৌদি রাষ্ট্র ও আল সৌদ রাজবংশের প্রতিষ্ঠাতা। তার পিতা সৌদ ইবনে মুহাম্মদ ইবনে মুকরিনের নামানুসারে আল সৌদ নামের উদ্ভব হয়েছে।

## মুহাম্মদ ইবনে আবদুল ওয়াহাবের সাথে মিত্রতা
দিরিয়ায় তার সাথে সংস্কারক মুহাম্মদ ইবনে আবদুল ওয়াহাবের সাক্ষাৎ হয়। এরপর থেকে তারা একত্রে কাজ শুরু করেন। ১৭৪৪ সালে মুহাম্মদ বিন সৌদের পুত্র আবদুল আজিজ বিন মুহাম্মদ বিন সৌদের সাথে মুহাম্মদ ইবনে আবদুল ওয়াহাবের কন্যার বিয়ে হয়। ফলে তাদের মিত্রতা আরো ঘনিষ্ঠ হয়।

## প্রথম সৌদি রাষ্ট্র

মুহাম্মদ বিন সৌদ প্রথম সৌদি রাষ্ট্র প্রতিষ্ঠা করেছিলেন। ইসলামের নীতির ভিত্তিতে এই রাষ্ট্র গঠিত হয়। ১৭৬৫ সালে মৃত্যুর পূর্ব পর্যন্ত তিনি শাসন করেছেন। এরপর তার পুত্র আবদুল আজিজ বিন মুহাম্মদ দ্বিতীয় শাসক হন।

## স্মরণ
তার নামানুসারে সৌদি আরবে ইমাম মুহাম্মদ ইবনে সৌদ ইসলামি বিশ্ববিদ্যালয় স্থাপিত হয়েছে।

## আরও দেখুন
* প্রথম সৌদি রাষ্ট্র
* দ্বিতীয় সৌদি রাষ্ট্র
* তৃতীয় সৌদি রাষ্ট্র

## তথ্যসূত্র

বিষয়শ্রেণী:আল সৌদ
বিষয়শ্রেণী:১৭৬৫-এ মৃত্যু
বিষয়শ্রেণী:জন্মের সাল অজানা
বিষয়শ্রেণী:১৬৮৭-এ জন্ম
বিষয়শ্রেণী:উসমানীয় আরব
বিষয়শ্রেণী:সৌদি ওহাবি
বিষয়শ্রেণী:১৭শ শতাব্দীর মধ্যপ্রাচ্যের রাজশাসক
বিষয়শ্রেণী:১৮শ শতাব্দীর মধ্যপ্রাচ্যের রাজশাসক
বাংলাদেশের থানা

**থানা**  একটি পুলিশি প্রশাসনিক ইউনিট। বাংলাদেশে সামরিক শাসক হুসেইন মুহাম্মদ এরশাদ কর্তৃক ১৯৯৮ সালের পর প্রশাসনিক কেন্দ্র হিসেবে থানাকে উপজেলায় উন্নীত করা হয়, তবে পুলিশি ব্যবস্থাপনায় ইউনিট হিসেবে থানা এখনো বিদ্যমান আছে। দেশে মোট থানার সংখ্যা ৬৩৯টি । এর মধ্যে  মহানগরের (মেট্রোপলিটন) আওতাধীন থানা ১১০টি।  আর জেলা পর্যায়ের থানা ৫২৯টি। এ ছাড়া রেলওয়ে পুলিশ  থানা ২৪টি। বাংলাদেশ পুলিশের থানা কার্যপ্রণালী অনুযায়ী বিভিন্ন ধরনের হয়। যেমন: মডেল থানা, হাইওয়ে থানা ইত্যাদি। 

## ইতিহাস
১৭৯২ সালের ৭ নভেম্বর বেঙ্গল প্রেসিডেন্সি সরকার কর্তৃক জারিকৃত একটি প্রবিধানে জেলা ম্যাজিস্ট্রেটদের নিজ নিজ জেলাকে কয়েকটি পুলিশি এখতিয়ারভুক্ত এলাকায় (থানা) বিভক্ত করার আদেশ দেওয়া হয়। থানার সর্বোচ্চ পরিধি নির্ধারণ করা হয় ১০ বর্গ ক্রোশ বা ৪০ বর্গমাইল।

## আরও দেখুন
* উপজেলা
* জেলা
## তথ্যসূত্র

## বহিঃসংযোগ

বিষয়শ্রেণী:প্রশাসনিক একক
বিষয়শ্রেণী:বাংলাদেশের প্রাক্তন প্রশাসনিক একক
বিষয়শ্রেণী:বাংলাদেশের থানা
পাঁচলাইশ থানা

**পাঁচলাইশ** বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।

## আয়তন
পাঁচলাইশ থানার মোট আয়তন ৮.৩০ বর্গ কিলোমিটার (২,০৫১ একর)।

## প্রতিষ্ঠাকাল
১৯৭৮ সালের ৩০ নভেম্বর হাটহাজারী উপজেলার ১টি ওয়ার্ড এবং আরো ৬টি মেট্রোপলিটন থানা নিয়ে চট্টগ্রাম সিটি কর্পোরেশন গঠিত হয়, তন্মধ্যে পাঁচলাইশ থানা অন্যতম। ২০০৭ সালে এ থানা পুলিশ রিফর্ম প্রোগ্রাম (পিআরপি)-র আওতায় প্রথম ধাপে মডেল থানা হিসেবে স্বীকৃতি পায়।

## জনসংখ্যার উপাত্ত
২০১১ সালের আদমশুমারি অনুযায়ী পাঁচলাইশ থানার মোট জনসংখ্যা ২,১৯,১৩২ জন। এর মধ্যে পুরুষ ১,১৫,১০৩ জন এবং মহিলা ১,০৪,০২৯ জন। মোট পরিবার ৪৪,৭৭১টি।

## অবস্থান ও সীমানা
চট্টগ্রাম সিটি কর্পোরেশনের মধ্যভাগে পাঁচলাইশ থানার অবস্থান। এর পূর্বে চান্দগাঁও থানা ও বায়েজিদ বোস্তামী থানা, উত্তরে বায়েজিদ বোস্তামী থানা, পশ্চিমে বায়েজিদ বোস্তামী থানা ও খুলশী থানা এবং দক্ষিণে চকবাজার থানা অবস্থিত।

## প্রশাসনিক এলাকা
পাঁচলাইশ থানার আওতাধীন চট্টগ্রাম সিটি কর্পোরেশনের এলাকাসমূহ হল:
* ৭নং পশ্চিম ষোলশহর ওয়ার্ড
* ৮নং শুলকবহর ওয়ার্ডের মধ্যাংশ

## সংসদীয় আসন

## আরও দেখুন
* চট্টগ্রাম সিটি কর্পোরেশন
* চট্টগ্রাম জেলা

## তথ্যসূত্র

## বহিঃসংযোগ
* 

বিষয়শ্রেণী:চট্টগ্রাম সিটি কর্পোরেশনের থানা
বিষয়শ্রেণী:চট্টগ্রাম জেলার থানা
২০১৪ সালের বাংলাদেশী চলচ্চিত্রের তালিকা

**২০১৪** সালে বাংলাদেশে মুক্তিপ্রাপ্ত চলচ্চিত্রের তালিকা।

## মুক্তিপ্রাপ্ত চলচ্চিত্র সমূহ

## আরও দেখুন
* ২০১৩ সালের বাংলাদেশী চলচ্চিত্রের তালিকা
* ২০১৫ সালের বাংলাদেশী চলচ্চিত্রের তালিকা
* ঢালিউড

## তথ্যসূত্র

## বহিঃসংযোগ
* আইএমডিবিতে ২০১৪ সালের বাংলাদেশী চলচ্চিত্রের তালিকা

বিষয়শ্রেণী:বছর অনুযায়ী বাংলাদেশী চলচ্চিত্রের তালিকা
বিষয়শ্রেণী:২০১৪-এ বাংলাদেশ
আবদুল আজিজ বিন মুহাম্মদ

**আবদুল আজিজ বিন মুহাম্মদ আল সৌদ** ( *আবদুল আজিজ বিন মুহাম্মাদ আল সুউদ;* ১৭২০-১৮০৩)  ছিলেন দিরিয়াহ আমিরাতের দ্বিতীয় শাসক। তিনি ছিলেন মুহাম্মদ বিন সৌদের জ্যেষ্ঠ পুত্র  এবং মুহাম্মদ বিন আব্দুল ওয়াহহাবের জামাতা। আব্দুল আজিজ ১৭৬৫ সাল থেকে ১৮০৩ সাল পর্যন্ত আমিরাত শাসন করেছিলেন।  তাঁর নির্ভীক কার্যকলাপের জন্য তাঁর লোকেরা তাঁকে তাঁর সময়ের ত্রাণকর্তা (আরবীতে *মাহদী জামানিহি* ) নামে ডাকত।

## জীবনের প্রথমার্ধ
আব্দুল আজিজ ১৭২০ সালে জন্মগ্রহণ করেন  এবং তিনি মুহাম্মদ বিন সৌদের জ্যেষ্ঠ পুত্র ছিলেন।  তিনি মুহাম্মদ বিন আব্দুল ওয়াহহাবের কাছে শিক্ষিত হন এবং একজন ওহাবী পণ্ডিত হয়ে ওঠেন। 

তার পিতার মৃত্যুর অনেক আগে মুহাম্মদ বিন আব্দুল ওয়াহহাবের অনুরোধে আব্দুল আজিজকে রাজ্যের পরবর্তী শাসক হিসেবে ঘোষণা করা হয়েছিল।  ১৭৫০ সাল থেকে আব্দুল আজিজ তার বাবার বার্ধক্যের কারণে আমিরাতের প্রধান সামরিক কমান্ডার ছিলেন। ১৭৬৩ সালে তিনি বনি খালিদ আমিরাতের শাসনাধীন অঞ্চলগুলিতে আক্রমণ করে আমিরাতের একটি সামরিক অভিযানের নেতৃত্ব দেন।  এটি ছিল নজদের বাইরে আমিরাতের প্রথম সামরিক আক্রমণ। এই আক্রমণগুলি সুদাইর এবং জালাজিল উপজাতিদের বিরুদ্ধেও করা হয়েছিল যারা মুহাম্মদ বিন আব্দুল ওয়াহহাবের ধর্মীয় আন্দোলনে যোগ দেয়নি। এরপর আব্দুল আজিজ নাজরান অঞ্চলের আদিবাসী আজমান উপজাতির উপর আক্রমণ করেন। পরবর্তী আক্রমণে আব্দুল আজিজের বাহিনী প্রায় এক হাজার সৈন্য হারিয়ে পরাজিত হয়।

## তথ্যসূত্র

বিষয়শ্রেণী:১৭২০-এ জন্ম
বিষয়শ্রেণী:১৮০৩-এ মৃত্যু
বিষয়শ্রেণী:আল সৌদ
বিষয়শ্রেণী:উসমানীয় আরব
বিষয়শ্রেণী:১৯শ শতাব্দীতে খুন হওয়া রাজশাসক
বিষয়শ্রেণী:১৮শ শতাব্দীর মধ্যপ্রাচ্যের রাজশাসক
বিষয়শ্রেণী:১৮০৩-এ এশিয়ায় খুন
বিষয়শ্রেণী:গুপ্তহত্যার শিকার সৌদি রাজনীতিবিদ
বিষয়শ্রেণী:ওহাবি যুদ্ধের ব্যক্তি
বিষয়শ্রেণী:সৌদি ওহাবি
বিষয়শ্রেণী:১৮০০-এর দশকে গুপ্তহত্যার শিকার রাজনীতিবিদ
সৌদ বিন আবদুল আজিজ বিন মুহাম্মদ বিন সৌদ

**সৌদ আল কবির বিন আবদুল আজিজ বিন মুহাম্মদ বিন সৌদ** () (মৃত্যু ১৮১৪) ছিলেন প্রথম সৌদি রাষ্ট্রের তৃতীয় শাসক। ১৮০৩ সাল থেকে ১৮১৪ সাল পর্যন্ত তিনি শাসন করেছেন। তিনি উসমানীয়দের কাছ থেকে মক্কা ও মদিনা দখল করেছিলেন।

## রাজত্বকাল
তার শাসনামলে সৌদিরা মক্কা ও মদিনা দখল করে। মদিনায় বিভিন্ন সম্মানিত ব্যক্তির কবরে ধ্বংস করা হয়। ইসলামে নিষিদ্ধ কবরের প্রতি সম্মান বিলুপ্ত করা এর উদ্দেশ্য হলেও অন্য মুসলিমরা এসব কর্মকাণ্ডকে নেতিবাচকভাবে দেখেছিল।

উসমানীয়রা ইউরোপের দিকে ব্যস্ত থাকায় সরাসরি মক্কা ও মদিনার অধিকার ফিরে পাওয়া সম্ভব ছিল না। এ কারণে মিশরের ওয়ালি মুহাম্মদ আলি পাশাকে এ কাজের দায়িত্ব দেয়া হয়। সৌদিদের বিরুদ্ধে তিনি তার পুত্রকে প্রেরণ করেছিলেন এবং ১৮১২ সালে হেজাজ পুনরুদ্ধার করা হয়।

বিষয়শ্রেণী:১৮১৪-এ মৃত্যু
বিষয়শ্রেণী:উসমানীয় আরব
বিষয়শ্রেণী:আল সৌদ
বিষয়শ্রেণী:উসমানীয়-সৌদি যুদ্ধের ব্যক্তি
বিষয়শ্রেণী:জন্মের সাল অজানা

বিষয়শ্রেণী:১৭৪৮-এ জন্ম
বিষয়শ্রেণী:সৌদি ওহাবি
হাশিম

**আল-হাশিম** (, *al-Hāshimīyūn*) হল হেজাজ (১৯১৬-১৯২৫), ইরাক (১৯২১-১৯৫৮) এবং জর্ডানের (১৯২১-বর্তমান) শাসক রাজবংশ। এই পরিবার হাসান ইবনে আলির বংশধর। ১০ম শতাব্দী থেকে শুরু করে ১৯২৪ সালে আল সৌদ কর্তৃক হেজাজ বিজিত হওয়ার পূর্ব পর্যন্ত তারা নিরবচ্ছিন্নভাবে মক্কা শাসন করেছে। মুহাম্মাদ  এর প্রপিতামহ হাশিম ইবনে আবদ মানাফ এই পরিবারের প্রথম পূর্বপুরুষ এবং তার নামানুসারে আল-হাশিম নামের উদ্ভব। বর্তমান রাজবংশটি হুসাইন বিন আলি প্রতিষ্ঠা করেছেন। ১৯০৮ সালে খলিফা দ্বিতীয় আবদুল হামিদ তাকে মক্কার আমির ও শরিফ নিযুক্ত করেন। ১৯১৬ সালে হুসাইন নিজেকে আরবের বাদশাহ ঘোষণা দেন এবং উসমানীয়দের বিরুদ্ধে আরব বিদ্রোহের সূচনা করেন। ১৯২১ সালে তার পুত্র আবদুল্লাহ ও ফয়সাল যথাক্রমে জর্ডান ও ইরাকের সিংহাসনে বসেন।

## প্রথম বিশ্বযুদ্ধ ও পরবর্তী সময়

প্রথম বিশ্বযুদ্ধ শুরু হওয়ার পর ১৯১৬ সালে শরিফ হুসাইন বিন আলি উসমানীয়দের বিরুদ্ধে বিদ্রোহ করেন। ১৯১৭ থেকে ১৯২৪ সাল পর্যন্ত তিনি স্বাধীনভাবে হেজাজ শাসন করেছেন। তিনি নিজেকে হেজাজের বাদশাহ ঘোষণা দেন। বিশ্বযুদ্ধের সময় ব্রিটিশরা উসমানীয়দের বিপক্ষে ছিল এবং তারা হুসাইনকে সমর্থন ও সহায়তা প্রদান করে। আরবে হুসাইন বিন আলির প্রধান প্রতিপক্ষ নজদের আবদুল আজিজ ইবনে সৌদ ১৯২৫ সালে হেজাজ দখল করেন। এরপর এই অঞ্চল সৌদি আরবের সাথে একীভূত করে নেয়া হয়।

হুসাইন বিন আলির পাঁচজন পুত্র ছিল:

* আলি বিন হুসাইন  (১৮৭৯ - ১৯৩৫), ১৯২৫ সালে সৌদিদের হস্তগত হওয়ার পূর্বে তিনি সংক্ষিপ্ত সময়ের জন্য হেজাজ শাসন করেছেন।
* আবদুল্লাহ বিন হুসাইন (১৮৮২ – ১৯৫১), ১৯২১ সালে ট্রান্সজর্ডানের আমির এবং ১৯৪৬ সালে জর্ডানের বাদশাহ হন। তার প্রপৌত্র দ্বিতীয় আবদুল্লাহ বিন হুসাইন জর্ডানের বর্তমান বাদশাহ।
* ফয়সাল বিন হুসাইন (১৮৮৫ – ১৯৩৩), ১৯২০ সালে সংক্ষিপ্ত সময়ের জন্য সিরিয়ার বাদশাহ ছিলেন। পরবর্তীতে ১৯২১ সালে ইরাকের বাদশাহ হন।
* জাইদ বিন হুসাইন (১৮৯৮ - ১৯৭০), ভাই ফয়সালের পৌত্র দ্বিতীয় ফয়সালের ক্ষমতাচ্যুতির সময় জর্ডানে চলে যান।
* হাসান, অল্প বয়সে মারা যান।

## বংশলতিকা

## আরও দেখুন

* বনু হাশিম

## তথ্যসূত্র

## বহিঃসংযোগ
* Hashemite Lineage 

বিষয়শ্রেণী:আলি রাজবংশ
বিষয়শ্রেণী:হাশিমি ব্যক্তিত্ব
বিষয়শ্রেণী:সৌদি আরবের ইতিহাস
বিষয়শ্রেণী:জর্ডানের ইতিহাস
বিষয়শ্রেণী:ইরাকের ইতিহাস
বিষয়শ্রেণী:আল-হাশিম
বিষয়শ্রেণী:২০শ শতাব্দীতে ইরাক
বিষয়শ্রেণী:আরব রাজবংশ
বিষয়শ্রেণী:মধ্যপ্রাচ্যের রাজপরিবার
দ্য প্রফেট (বই)

**দ্য প্রোফেট** হচ্ছে লেবাননী-আমেরিকান কবি, চিত্রশিল্পী, লেখক, দার্শনিক, ধর্মতত্ত্ববিদ, চাক্ষুষ শিল্পী কাহলিল জিবরানের লিখা ২৬টি গদ্য কবিতার একটি বই যা ইংরেজিতে লিখা হয়েছে। এটি ১৯২৩ সালে মূলত আলফ্রেড এ. নফ প্রকাশ করে। এটি জিবরানের পরিচিত সেরা কাজ। দ্য প্রোফেট বইটি ৮০টির বেশি ভাষায় প্রকাশ করা হয়েছে এবং এখনো ছাপানো হচ্ছে।

## সংক্ষিপ্তসার
দ্য প্রোফেট বইটিতে কেন্দ্রীয় চরিত্র *আল-মুস্তফা* যে, বিদেশী আরফালিস শহরে ১২ বছর ধরে বসবাস করেছে এবং একটি জাহাজ সম্পর্কে যা তাকে তার দেশে নিয়ে যাবে। বিদায়লগ্নে তিনি একদল মানুষের উদ্দেশ্যে জীবন এবং মানুষের অবস্থার বিষয় সম্পর্কে আলোচনা করেন। বইটি প্রেম, বিয়ে, সন্তান, দান, খাওয়া-দাওয়া, কাজ, আনন্দ ও দুঃখ, ঘর, কাপড়-চোপড়, ক্রয় এবং বিক্রয়, অপরাধ ও শাস্তি, আইন, স্বাধীনতা, কারণ এবং আবেগ, ব্যথা, আত্মদর্শন, শিক্ষাদান, বন্ধুত্ব, কথা, সময়, ভালো এবং মন্দ, প্রার্থনা, আনন্দ, সৌন্দর্য, ধর্ম, এবং মৃত্যু অনুচ্ছেদে বিভক্ত।

প্রত্যেক অনুচ্ছেদে আছে কাব্যিক ঢঙে জীবনের নানা দিকের দার্শনিক উপস্থাপন। আলামিত্রা নামক জনৈক নারীর ভালোবাসা বিষয়ক প্রশ্নের মাধ্যমেই মূলত পুস্তকের শুরু। একে একে কবি, কৃষক, শিক্ষক, ব্যবসায়ী, আইনজীবী, পান্থশালার মালিকসহ নগরের বিভিন্ন শ্রেণির মানুষ বিভিন্ন বিষয়ে প্রশ্ন তুলে। প্রতিক্ষেত্রে আল মুস্তফার সস্নেহ উত্তর স্বভাবতই হৃদয়গ্রাহী।

বইতে জীবরানের নিজের আঁকা ১২ টি চিত্রকর্ম আছে। এজন্যই শেক্সপিয়ার আর লাউজির পরে জিবরানের বই-ই এখন পর্যন্ত সব থেকে বেশি বিক্রিত বই।

## তথ্যসূত্র

## বহিঃসংযোগ

*''The Prophet'' audiobook at Archive.org
*''The Garden of the Prophet'' audiobook at Archive.org
*''The Prophet'' audiobook from Legamus
*** (public domain in Canada)
*''The Prophet in Telugu Audio'' Book
*

বিষয়শ্রেণী:১৯২৩-এর বই
বিষয়শ্রেণী:কাহলিল জিবরানের বই
বিষয়শ্রেণী:প্রবন্ধ সংগ্রহ
বিষয়শ্রেণী:চলচ্চিত্রে অভিযোজিত বই
বিষয়শ্রেণী:উপকথা
কাদম্বরী (চলচ্চিত্র)

***কাদম্বরী*** হল ২০১৫ সালে মুক্তিপ্রাপ্ত একটি ভারতীয় বাংলা চলচ্চিত্র। এই ছবির পরিচালক সুমন ঘোষ এবং প্রযোজক রাকেশ সিং। এই ছবিটি রবীন্দ্রনাথ ঠাকুরের ভ্রাতৃজায়া কাদম্বরী দেবীর বায়োপিক। কঙ্কনা সেন শর্মা ও পরমব্রত চট্টোপাধ্যায় এই চলচ্চিত্রে মুখ্য ভূমিকায় অভিনয় করেছেন।

## কাহিনী

এই ছবিটি রবীন্দ্রনাথ ঠাকুরের ভ্রাতৃজায়া ও দেবেন্দ্রনাথ ঠাকুরের পুত্রবধূ কাদম্বরী দেবীর বায়োপিক। রবীন্দ্রনাথের দাদা জ্যোতিরিন্দ্রনাথ ঠাকুর কাদম্বরী দেবীকে বিবাহ করেছিলেন। ১৮৬৮ সালে কাদম্বরী যখন জোড়াসাঁকো ঠাকুরবাড়িতে আসেন তখন রবীন্দ্রনাথের বয়স ৭। কাদম্বরী তার থেকে দুই বছরের বড়ো ছিলেন। অল্পদিনের মধ্যে রবীন্দ্রনাথ কাদম্বরীর বন্ধু ও খেলার সঙ্গীতে পরিণত হন। তিনি রবীন্দ্রনাথকে অনেক কবিতা ও গান লিখতে অনুপ্রাণিত করেন।। ১৮৮৩ সালের ৯ ডিসেম্বর রবীন্দ্রনাথ মৃণালিনী দেবীকে বিবাহ করেন। এই বিবাহের চার মাস পরে ১৮৮৪ সালের ২১ এপ্রিল কাদম্বরী দেবী আত্মহত্যা করেছিলেন। পরিচালক এই ঘটনাগুলিকেই এই ছবিতে তুলে ধরেছেন এবং রবীন্দ্রনাথ ও কাদম্বরী দেবীর সম্পর্কটিকে বিশেষভাবে উল্লেখ করেছেন।

## অভিনেতা-অভিনেত্রী
* কঙ্কনা সেন শর্মা - কাদম্বরী দেবী
* পরমব্রত চট্টোপাধ্যায়- রবীন্দ্রনাথ ঠাকুর
* কৌশিক সেন - জ্যোতিরিন্দ্রনাথ ঠাকুর
* তিতাস ভৌমিক - জ্ঞানদানন্দিনী দেবী
* সঞ্জয় নাগ - দেবেন্দ্রনাথ ঠাকুর

## তথ্যসূত্র

## বহিঃসংযোগ
* 

বিষয়শ্রেণী:২০১৫-এর চলচ্চিত্র
বিষয়শ্রেণী:রবীন্দ্রনাথ ঠাকুরের জীবনভিত্তিক চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:আত্মহত্যা সম্পর্কে চলচ্চিত্র
বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
বিষয়শ্রেণী:বাংলা ভাষার ভারতীয় চলচ্চিত্র
আবদুল্লাহ বিন সৌদ

**আবদুল্লাহ বিন সৌদ** () (মৃত্যু ১৮১৮) প্রথম সৌদি রাষ্ট্রের শেষ শাসক। ১৮১৪ থেকে ১৮১৮ সাল পর্যন্ত তিনি শাসন করেছেন। ১৮১৮ সালে ক্ষমতাচ্যুত হওয়ার পর তাকে মৃত্যুদন্ড দেয়া হয়েছিল। পরবর্তীতে আল সৌদ বংশের আরেকটি শাখা তুর্কি বিন আবদুল্লাহ বিন মুহাম্মদ বিন সৌদের নেতৃত্বে দ্বিতীয় সৌদি রাষ্ট্র গঠন করে।

## প্রথম সৌদি রাষ্ট্রের পতন
তিনি তার পিতা সৌদ বিন আবদুল আজিজের উত্তরসূরি হন। মক্কা ও মদিনা দখল করার কারণে সৌদের সাথে উসমানীয়দের যুদ্ধ শুরু হয়েছিল। এর ফলে আবদুল্লাহকেও উসমানীয়দের মুখোমুখি হতে হয়। মিশরের ওয়ালি মুহাম্মদ আলি পাশার পুত্র ইবরাহিম পাশার নেতৃত্বে উসমানীয়-মিশরীয় সেনারা মক্কা ও মদিনা পুনরুদ্ধার করে। এর ফলে সৌদিরা নজদের দিকে পিছু হটে।

ইবরাহিম পাশা অগ্রসর হয়ে সৌদিদের রাজধানী দিরিয়া দখল করে নেন। কয়েক মাস অবরোধের পর ১৮১৮ সালের শীতে আবদুল্লাহ আত্মসমর্পণ করেন। এর ফলে প্রথম সৌদি রাষ্ট্রের অবসান হয়। ইবরাহিম পাশার নির্দেশ দিরিয়া ধ্বংস করে দেয়া হয় এবং আল সৌদ বংশের অনেককে বন্দী করে মিশর ও কনস্টান্টিনোপল প্রেরণ করা হয়। কনস্টান্টিনোপলে প্রেরণের পর আবদুল্লাহকে মৃত্যুদন্ড দেয়া হয়।

## মৃত্যুদন্ডের কারণ
১৮০১ সালে সৌদি বাহিনীর হাতে কারবালায় হুসাইন বিন আলির মাজার ধ্বংস হয়েছিল। অধিকন্তু পবিত্র মক্কা ও মদিনা শহরে আক্রমণের সময় অনেকে নিহত হয় এবং মসজিদে নববী ক্ষতিগ্রস্ত হয়। উসমানীয়রা আরবের আইনসঙ্গত শাসক ছিল এ কারণে তারা সৌদিদের দমন করা সিদ্ধান্ত দেয়। আবদুল্লাহ বিন সৌদকে উৎখাত করার জন্য খলিফা দ্বিতীয় মাহমুদ মিশরীয়দের নির্দেশ দেন। ১৮১৮ সালে ইবরাহিম পাশার নেতৃত্বে আবদুল্লাহর বাহিনীকে ধ্বংস করে দেয়া হয় এবং রাজধানী দিরিয়া দখল করে নেয়া হয়। পবিত্র শহর ও মসজিদের বিরুদ্ধে অপরাধের জন্য আবদুল্লাহকে কনস্টান্টিনোপলে প্রকাশ্যে শিরশ্ছেদ করা হয়।

## তথ্যসূত্র

বিষয়শ্রেণী:আল সৌদ
বিষয়শ্রেণী:উসমানীয়-সৌদি যুদ্ধের ব্যক্তি
বিষয়শ্রেণী:মৃত্যুদন্ডপ্রাপ্ত সম্রাট
বিষয়শ্রেণী:জন্মের সাল অজানা
বিষয়শ্রেণী:১৮১৮-এ মৃত্যু
বিষয়শ্রেণী:১৮১৮-এ উসমানীয় সাম্রাজ্য
বিষয়শ্রেণী:১৮১৯-এ মৃত্যু
বিষয়শ্রেণী:মৃত্যুদণ্ড কার্যকর হওয়া সৌদি ব্যক্তি
বিষয়শ্রেণী:১৯শ শতাব্দীতে খুন হওয়া রাজশাসক
বিষয়শ্রেণী:উসমানীয় সাম্রাজ্য কর্তৃক ১৯শ শতাব্দীতে মৃত্যুদণ্ড কার্যকর করা ব্যক্তি
তুর্কি বিন আবদুল্লাহ বিন মুহাম্মদ

**তুর্কি বিন আবদুল্লাহ বিন মুহাম্মদ** () (১৭৫৫–১৮৩৪) ছিলেন দ্বিতীয় সৌদি রাষ্ট্র নজদ আমিরাতের প্রতিষ্ঠাতা। তিনি ১৮২৩ থেকে ১৮৩৪ সাল পর্যন্ত নজদ শাসন করেছেন। সৌদি আরবের প্রতিষ্ঠাতা আবদুল আজিজ ইবনে সৌদ তার প্রপৌত্র।

## পরিবার
তুর্কির পিতা আবদুল্লাহ বিন মুহাম্মদ বিন সৌদ ছিলেন প্রথম সৌদি রাষ্ট্রের প্রতিষ্ঠাতা মুহাম্মদ বিন সৌদের পুত্র এবং আবদুল আজিজ বিন মুহাম্মদের ছোট ভাই।

## তথ্যসূত্র

## গ্রন্থপঞ্জি
*
*
*
*

## বহিঃসংযোগ

* Second State of Saudi Arabia
* Saudi Arabia: A Country Study

বিষয়শ্রেণী:আল সৌদ
বিষয়শ্রেণী:উসমানীয়-সৌদি যুদ্ধের ব্যক্তি
বিষয়শ্রেণী:১৭৫৫-এ জন্ম
বিষয়শ্রেণী:১৮৩৪-এ মৃত্যু
বিষয়শ্রেণী:উসমানীয় আরব
বিষয়শ্রেণী:১৯শ শতাব্দীতে খুন হওয়া রাজশাসক
বিষয়শ্রেণী:১৮৩০-এর দশকে গুপ্তহত্যার শিকার রাজনীতিবিদ
বিষয়শ্রেণী:গুপ্তহত্যার শিকার সৌদি রাজনীতিবিদ
সাতকানিয়া সরকারি কলেজ

**সাতকানিয়া সরকারি কলেজ** চট্টগ্রাম জেলার সাতকানিয়া উপজেলায় অবস্থিত একটি সরকারি স্নাতক কলেজ।
 বর্তমানে এই কলেজ চট্টগ্রাম বিশ্ববিদ্যালয়ের অধিভুক্ত।

## ইতিহাস
অত্র কলেজটি ১৯৪৯ সালে মোজাফফর আহমদ চৌধুরী প্রতিষ্ঠা করেন। পরবর্তীতে ১৯৮২ সালে কলেজটি সরকারি কলেজে রূপান্তরিত হয়।

## কার্যক্রম
বর্তমানে কলেজটিতে উচ্চমাধ্যমিক শ্রেণির পাশাপাশি জাতীয় বিশ্ববিদ্যালয়ের অধীনে ডিগ্রী কোর্স চালু রয়েছে। সম্প্রতি জাতীয় বিশ্ববিদ্যালয়ের অধিনে স্নাতক সম্মান কোর্স চালু করেছে কলেজটি। বর্তমানে পদার্থবিজ্ঞান, রসায়ন, উদ্ভিদবিদ্যা, প্রাণিবিদ্যা, গণিত, বাংলা, দর্শন,ইংরেজি, অর্থনীতি, তথ্য ও যোগাযোগ প্রযুক্তি, হিসাববিজ্ঞান, ব্যবস্থাপনা, রাষ্ট্রবিজ্ঞান, ইতিহাস বিষয়ের উপর স্নাতক সম্মান চালু রয়েছে৷ উচ্চ মাধ্যমিক শাখায় বিজ্ঞান, মানবিক ও ব্যবসায় শিক্ষা বিভাগ চালু আছে।

## অবকাঠামো
বর্তমানে কলেজটি ৯.৬০ একর জায়গার ওপর প্রতিষ্ঠিত। সুবিস্তৃত ক্যাম্পাস, খেলার মাঠ, একাডেমিক ও প্রশাসনিক ভবন, গ্রন্থাগার, বিএনসিসি, শিক্ষক ও কর্মচারী কোয়ার্টার, পুকুর, খোলা জায়গা সমৃদ্ধ বিদ্যায়তন এটি।

## ব্যবস্থাপনা
কলেজটি পরিচালনার জন্য একটি পরিচালনা কমিটি রয়েছে।   

## বর্তমানে পঠিত কোর্স/ডিগ্রি
* উচ্চ মাধ্যমিক
* স্নাতক পাস এবং
* স্নাতক সম্মান

## ভবন
এই কলেজের মোট ৬ টি ভবন রয়েছে।

## গ্রন্থাগার
এই কলেজের গ্রন্থাগার খুবই সমৃদ্ধ৷এর গ্রন্থাগারটি ঐতিহ্য বহন করে।বর্তমানে এর সুপ্রশস্ত পাঠগৃহ এবং তথ্য বিভাগ রয়েছে যা শিক্ষক  এবং ছাত্রদের নিরিবিলিতে পড়াশোনা করার জন্য খুবই উপযোগী৷

## বিভাগ
এই কলেজে বিজ্ঞান,মানবিক ও ব্যবসায় শিক্ষা বিভাগে মোট ১৫ টি বিভাগ চালু আছে৷
যথা:
# পদার্থ
# রসায়ন
# উদ্ভিদবিদ্যা
# প্রাণিবিদ্যা   
# গণিত
# ইংরেজি 
# বাংলা
# অর্থনীতি
# দর্শন
# তথ্য ও যোগাযোগ প্রযুক্তি   
# হিসাববিজ্ঞান
# ব্যবস্থাপনা
# রাষ্ট্রবিজ্ঞান
# ইতিহাস
# ইসলামের ইতিহাস ও সংস্কৃতি
## সহ-শিক্ষা কার্যক্রম
বর্তমানে কলেজটিতে অন্তর্ভুক্ত সহ-শিক্ষা কার্যক্রমসমূহ হলোঃ
* রোভার স্কাউট
* বিএনসিসি
* বিতর্ক সংঘ
* রেড ক্রিসেন্ট

## উল্লেখযোগ্য শিক্ষার্থী
*বিমল গুহ- কবি ও লেখক, অধ্যাপক : ঢাকা বিশ্ববিদ্যালয়

## আরও দেখুন
*সাতকানিয়া উপজেলার শিক্ষাপ্রতিষ্ঠান
## তথ্যসূত্র

বিষয়শ্রেণী:১৯৪৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৪৯-এ পূর্ব পাকিস্তানে প্রতিষ্ঠিত
বিষয়শ্রেণী:সাতকানিয়া উপজেলার শিক্ষাপ্রতিষ্ঠান
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
বিষয়শ্রেণী:বিএনসিসি-এর কর্ণফুলী রেজিমেন্টের ইউনিট
অলিম্পিকে মন্টিনিগ্রো

**[[মন্টিনিগ্রো]]** প্রথম অলিম্পিক গেমসে অংশগ্রহণ করে ২০০৮ বেইজিং অলিম্পিকে। এর পূর্বে ২০০৪ সালে মন্টিনিগ্রো সার্বিয়া ও মন্টিনিগ্রো এবং তার পূর্বে যুগোস্লাভিয়ার অংশ হিসাবে অংশগ্রহণ করেছিল।

মন্টিনিগ্রো অলিম্পিক কমিটি ২০০৬ সালে গঠিত হয় এবং ২০০৭ সালে আন্তর্জাতিক অলিম্পিক কমিটি আইওসির স্বীকৃতি পায়।

## পদক তালিকা

### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক

### ক্রীড়া অনুযায়ী পদক

## পদক বিজয়ী

## আরও দেখুন
* প্যারালিম্পিকে মন্টিনিগ্রো
* অলিম্পিকে যুগোস্লাভিয়া

## বহিঃসংযোগ
* 
* 
* 
* 
* 
*
২০১৫ সালের বাংলাদেশী চলচ্চিত্রের তালিকা

**২০১৫** সালে বাংলাদেশে মুক্তিপ্রাপ্ত চলচ্চিত্রের তালিকা।

## মুক্তিপ্রাপ্ত চলচ্চিত্র সমূহ

## আরও দেখুন
* ২০১৪ সালের বাংলাদেশী চলচ্চিত্রের তালিকা
* ২০১৬ সালের বাংলাদেশী চলচ্চিত্রের তালিকা
* ঢালিউড

## তথ্যসূত্র

## বহিঃসংযোগ

বিষয়শ্রেণী:বছর অনুযায়ী বাংলাদেশী চলচ্চিত্রের তালিকা
বিষয়শ্রেণী:২০১৫-এ বাংলাদেশ
কেষ্টপুর

**কেষ্টপুর** বা **কৃষ্ণপুর** হল বিধাননগর পৌরসংস্থার অন্তর্গত একটি অঞ্চল। এটি কাজী নজরুল ইসলাম সরণি বা ভিআইপি রোডের পাশে ও কেষ্টপুর খাল সংলগ্ন এলাকা নিয়ে এই জনপথটি গড়ে উঠেছে। এখান থেকে নেতাজি সুভাষচন্দ্র বসু আন্তর্জাতিক বিমানবন্দর মাত্র ৭ কিলোমিটার দূরত্বে অবস্থিত। এটি ভিআইপি রোড-এর একটি ব্যস্ত এলাকা। এই অঞ্চলটির অবস্থান খুবই গুরুত্বপূর্ণ কারণ এখান থেকে সামান্য দূরত্বে নবদিগন্ত ইন্ডাস্ট্রিয়াল টাউনশিপ, রাজারহাট, নিউ টাউনের মতো কলকাতার গুরুত্বপূর্ণ অঞ্চলগুলোর অবস্থান।

## যোগাযোগ
কেষ্টপুর থেকে বারাসত, রাজারহাট, দমদম, হাওড়া ও বৃহত্তর কলকাতার বিভিন্ন এলাকার সঙ্গে বাস যোগাযোগ রয়েছে। এখান থেকে সরকারী বা বেসরকারী উভয় বাস এবং এসি বাস পরিসেবা চালু আছে। এছাড়া স্বল্প দূরত্বের জন্য এখানে অটোরিক্সা ও টোটো পরিসেবা ব্যবস্থা আছে।

### মেট্রো রেল
২০১৬ সালের রেল বাজেটে কলকাতা মেট্রোর পূর্ব-পশ্চিম মেট্রো করিডরের বর্ধিত পথে কেষ্টপুর যুক্ত হতে চলেছে।

## তথ্যসূত্র

## বহিঃসংযোগ

বিষয়শ্রেণী:বিধাননগরের পাড়া
বিষয়শ্রেণী:উত্তর চব্বিশ পরগনা জেলার শহর ও নগর
বিষয়শ্রেণী:কলকাতার পাড়া
বিষয়শ্রেণী:কলকাতা মহানগর অঞ্চল
খিদিরপুর

**খিদিরপুর** হল কলকাতা পৌরসংস্থার অন্তর্গত একটি অঞ্চল। এই অঞ্চলের পূর্বে আলিপুর, দক্ষিণে মমিনপুর, দক্ষিণ-পশ্চিমে গার্ডেনরিচ ও মেটিয়াবুরুজ ,পশ্চিমে গঙ্গা ও উত্তর দিকে রয়েছে হিস্টিং অঞ্চল। খিদিরপুর অঞ্চলটি কলকাতার মধ্য-পশ্চিম ভাগে অবস্থিত।
## ভূগোল
খিদিরপুর এলাকাটি সমুদ্র পৃষ্ঠ থেকে ৯ মিটার উচ্চতায় অবস্থিত। এর অবস্থান ২২.৫৩ উত্তর ও ৮৮.৩২ পূর্ব। এই এলাকাটি হুগলি নদীর তীরে অবস্থিত।

## ইতিহাস
খিদিরপুর ব্রিটিশ ভারত এর সূচনা কাল থেকেই গুরুত্ব পেয়ে আসচ্ছে। ব্রিটিশরা এখানে একটি আধুনিক সমুদ্র বন্দর গড়ে তোলে। এর পর এলাকাটির দ্রুত উন্নয়ন ঘটে ও কর্ম ব্যবস্থ হয়ে ওঠে। এখনও এই বন্দরটি চালু রয়েছে কলকাতা বন্দর নামে। এই অঞ্চলে কাজের খোজে ভারতীয় উপমহাদেশের বিভিন্ন প্রান্ত থেকে বহু মানুষ চলে আসে। ফলে এই অঞ্চলটিতে অবাঙালিরা সংখ্যাগরিষ্ঠ। এখানে হিন্দি ভাষা বহুলপ্রচলিত।
## বন্দর
খিদারপুরে কলকাতা বন্দর এর দুটি ডক অবস্থিত। এই ডক দুটি হল খিদিরপুর ডক ও নেতাজি সুভাষ ডক।
## যোগাযোগ ব্যবস্থা
খিদিরপুর কলকাতার একটি গুরুত্বপূর্ণ জায়গা। এসপ্ল্যানেড থেকে প্রচুর বাস আছে তাছাড়া মিনিবাস ট্রাম এবং ট্রেনে আসা যায়। খিদিরপুর নামে একটি রেলস্টেশন আছে। শিয়ালদা স্টেশন থেকে বি বা দী বাগ গামী ট্রেনে খিদিরপুর স্টেশনে আসা যায়। বা দমদম থেকে চক্ররেলের ট্রেনে খিদিরপুর স্টেশনে নামা যায়।

## অর্থনীতি
কলকাতার অন্যান্য জায়গার তুলনায় অর্থনীতি উন্নত, ব্যবসার সুযোগ ভালো - বহু লোক খিদিরপুরে বন্দরে কাজের খোঁজে আসে।
## শিক্ষাব্যবস্থা
কলকাতার অন্যান্য জায়গার মতই। অনেক স্কুল আছে প্রধানত বাংলা মাধ্যম, তাছাড়া তিনটি ইংরেজি মাধ্যম স্কুল আছে। এছাড়া হিন্দী মাধ্যমের স্কুলও আছে। কলেজ মাত্র এক্টাই "খিদিরপুর কলেজ"।

## তথ্যসূত্র

বিষয়শ্রেণী:দক্ষিণ কলকাতার পাড়া
বিষয়শ্রেণী:কলকাতার পাড়া
বিষয়শ্রেণী:ভারতের নিষিদ্ধ পল্লি
জাভেদ আখতার (দ্ব্যর্থতা নিরসন)

**জাভেদ আখতার** দ্বারা যেসব ব্যক্তিকে বোঝানো হতে পারে:
* জাভেদ আখতার - তৎকালীন ব্রিটিশ ভারতের উত্তরপ্রদেশে জন্মগ্রহণকারী বিখ্যাত ভারতীয় কবি, গীতিকার ও চিত্রনাট্যকার।
* জাভেদ আখতার - তৎকালীন ব্রিটিশ ভারতের দিল্লিতে জন্মগ্রহণকারী পাকিস্তানের বিশিষ্ট আন্তর্জাতিক ক্রিকেটার ও আম্পায়ার।
এজ অফ এমপায়ার্স

**এজ অফ এম্পায়ার্স** এনসেম্বল স্টুডিওস (২০০৯-সালে অবলুপ্ত) দ্বারা উন্নত এবং মাইক্রোসফট স্টুডিওস দ্বারা প্রকাশিত পার্সোনাল কম্পিউটার গেম একটি সিরিজ. সিরিজের প্রথম সংস্করণ ছিল *এজ অফ এমপায়ার্স*(সাম্রাজ্যের যুগ), যা ১৯৯৭ সালে প্রথম মুক্তি পায়। তারপর থেকে, সাতটি সংস্করণ এবং তিনটি স্পিন-অফ মুক্তি দেয়া হয়েছে. সংস্করণগুলো ঐতিহাসিক বাস্তব এবং কৌশল খেলা, এবং তাদের গেমপ্লের দুইটি প্রধান মোড রয়েছে: একক খেলোয়াড় এবং মাল্টিমিডিয়া।

খেলাটি মূলত এশিয়া, ইউরোপ ও আফ্রিকার সভ্যতাকে প্রতিফলিত করেছে। খেলাটির প্রথম সংস্করণে প্রস্তর যুগ থেকে লৌহ যুগের সভ্যতা নিয়ে খেলতে হয়। *এজ অফ এমপায়ার্স ২ঃ এজ অফ কিংগস* সংস্করণে মধ্যযুগের কাহিনি এবং স্প্যানিশদের মেক্সিকো দখলের কাহিনী স্থান পেয়েছে। *এজ অফ এমপায়ার্স ৩* সংস্করণটিতে আধুনিক নব্য যুগ, মূলত আমেরিকায় ইউরোপের উপনিবেশ স্থাপন করার কাহিনী ও কিছু এশীয় সভ্যতা প্রতিফলিত হয়েছে।

## সংস্করণসমূহ
* ১৯৯৭ = *এজ অফ এম্পায়ারস*
* ১৯৯৮ = *এজ অফ এম্পায়ারস: দি রাইজ অফ রোম*
* ১৯৯৯ = *এজ অফ এম্পায়ারস ২: এজ অফ কিংগস*
* ২০০০ = *এজ অফ এম্পায়ারস ২: দি কনকুয়েস্ট*
* ২০০২ = *এজ অফ মাইথোলোজি*
* ২০০৩ = *এজ অফ মাইথোলোজি: দি টাইটানস*
* ২০০৫ = *এজ অফ এম্পায়ারস ৩*
* ২০০৬ = *এজ অফ এম্পায়ারস: থি এজ অফ কিংগস*, *এজ অফ এম্পায়ারস ৩: দি ওয়ার চীফস*
* ২০০৭ = *এজ অফ এম্পায়ারস ৩: দি এশিয়ান ডাইনেস্টিস*
* ২০০৮ = *এজ অফ এম্পায়ারস: মাইথোলোজিস*
* ২০১১ = *এজ অফ এম্পায়ারস অনলাইন*
* ২০১৩ = *এজ অফ এম্পায়ারস ২: এইচ ডি সংস্করণ*
* ২০১৪ = *এজ অফ এম্পায়ারস: কেসেল সিইজ*,* এজ অফ এম্পায়ারস: দি ফরগোটেন*
* ২০১৫ = *এজ অফ এম্পায়ারস ২: দি আফ্রিকান কিংগডম*
* ২০১৬ = *এজ অফ এম্পায়ারস: ওয়ার্ল্ড ডোমিনেশন*

## জনপ্রিয়তা
এজ অফ এমপায়ার্স খেলাটি ব্যবসায়িক সাফল্য লাভ করে এবং খেলাটি ২০ মিলিয়ন কপি বিক্রিত হয়।

## তথ্যসূত্র

বিষয়শ্রেণী:ভিডিও গেম
বিষয়শ্রেণী:ভিডিও গেম ফ্র্যানচাইজি
ফয়সাল বিন তুর্কি বিন আবদুল্লাহ আল সৌদ

**ফয়সাল বিন তুর্কি বিন আবদুল্লাহ** () (১৭৮৫–১৮৬৫) ছিলেন দ্বিতীয় সৌদি রাষ্ট্রের দ্বিতীয় শাসক। তিনি তুর্কি বিন আবদুল্লাহর পুত্র ছিলে।

## শাসনকাল
ইমাম ফয়সাল ১৮৩৪ থেকে ১৮৩৮ সাল পর্যন্ত শাসন করেছেন। এরপর উসমানীয়রা তাকে নির্বাসন দেয়। ১৮৪৩ সালে তিনি ক্ষমতা পুনরুদ্ধারে সক্ষম হন এবং ১৮৬৫ সাল পর্যন্ত শাসন করেন।

## তথ্যসূত্র

বিষয়শ্রেণী:উসমানীয় আরব
বিষয়শ্রেণী:আল সৌদ
বিষয়শ্রেণী:১৭৮৫-এ জন্ম
বিষয়শ্রেণী:১৮৬৫-এ মৃত্যু
বিষয়শ্রেণী:১৮শ শতাব্দীর আরব ব্যক্তি
বিষয়শ্রেণী:১৯শ শতাব্দীর আরব ব্যক্তি
অলিম্পিকে মোনাকো

**[[মোনাকো]]** প্রথম অলিম্পিক গেমসে করে ১৯২০ সালে, তারপর থেকে অধিকাংশ গ্রীষ্মকালীন অলিম্পিক গেমসে মোনাকো অংশগ্রহণ করেছে। তবে তারা ১৯৩২, ১৯৫৬ এবং ১৯৮০ গেমস বয়কট করেছিল। শীতকালীন অলিম্পিক গেমসে মোনাকো ১৯৮৪ সাল থেকে অংশগ্রহণ করে আসছে।

মোনাকোর ক্রীড়াবিদগন এখনও কোন পদক জিততে পারেনি। যদিও ১৯২৪ অলিম্পিকে জুলিয়ান নামের ক্রীড়াবিদ একটি ব্রোঞ্জ পদক জিতেছিল, কিন্ত তা অফিসিয়ালভভাবে স্বীকৃতি পায়নি।

মোনাকোর জাতীয় অলিম্পিক কমিটি ১৯০৭ সালে গঠিত হলে আন্তর্জাতিক অলিম্পিক কমিটি আইওসির স্বীকৃতি পায় ১৯৫৩ সালে।

## পদক তালিকা

### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক

## আরও দেখুন
* প্যারালিম্পিকে মোনাকো

## বহিঃসংযোগ
* 
*